cyanic-selkie/wikianc huggingface dataset:
ജെന്നി ലോംഗ്വെറ്റ്
ആദ്യകാലജീവിതം
മാതാപിതാക്കളെപ്പോലെ, ഈ യുവ ദമ്പതികളും അവരുടെ ജീവിതത്തിലെ ആദ്യകാലങ്ങളിൽ സാമ്പത്തിക ബുദ്ധിമുട്ടുകൾ നേരിട്ടു. വിവാഹം കഴിഞ്ഞയുടനെ ചാൾസിന് അധ്യാപകനായി ജോലി ലഭിക്കുമെന്ന പ്രതീക്ഷയിൽ അവർ ഓക്സ്ഫോർഡിലേക്ക് മാറിയെങ്കിലും അദ്ദേഹത്തിന് ആഗ്രഹിച്ചതുപോലെ ജോലി നേടാൻ കഴിഞ്ഞില്ല. ജെന്നി ഒരു സ്വകാര്യ അദ്ധ്യാപികയായി ജോലിചെയ്യുകയും ഫ്രഞ്ച്, ജർമ്മൻ, ഭാഷാ ക്ലാസുകളും ആലാപന പാഠങ്ങളും നടത്തുകയും ദമ്പതികൾക്ക് ജീവിക്കുവാനുള്ള തുച്ഛമായ വരുമാനം നേടുകയും ചെയ്തു.
1874-ൽ ജെന്നിയും ഭർത്താവ് ചാൾസും അധ്യാപകരായി ജോലി കണ്ടെത്തിയപ്പോൾ ദമ്പതികളുടെ സാമ്പത്തിക ജീവിതം കൂടുതൽ സുസ്ഥിരമായിത്തീർന്നു. സെന്റ് ക്ലെമന്റ് ഡെയ്ൻസ് സ്കൂളിൽ ജർമ്മൻ അദ്ധ്യാപികയായി ജെന്നി ജോലി നേടി. സ്കൂളിൽ നിന്നു നേടുന്ന കുറഞ്ഞ ശമ്പളത്തോടൊപ്പം സ്വകാര്യ പാഠങ്ങൾ നൽകിക്കൊണ്ട് അനുബന്ധ സമ്പാദ്യവും അവർ നേടിയിരുന്നു. ജെന്നിയുടെ ഭർത്താവ് കിംഗ്സ് കോളേജിൽ ഫ്രഞ്ച് പഠിപ്പിക്കുന്ന ജോലി നേടിയത് ലണ്ടനിൽ ഒരു ചെറിയ വീട് പരിപാലിക്കാൻ ദമ്പതികളെ പര്യാപ്തരാക്കി.
ഈ കാലഘട്ടത്തിലെ ജനന നിയന്ത്രണത്തിന്റെ അഭാവം കാരണം, ജെന്നി ലോംഗ്വെറ്റ് വിവാഹജീവിതത്തിന്റെ മിക്കവാറും എല്ലാ വർഷങ്ങളിലും ഗർഭവതിയായിരുന്നു. 1873 സെപ്റ്റംബറിൽ അവൾ ആദ്യത്തെ പുത്രനു ജന്മു നല്കിയെങ്കലും, അടുത്ത വേനൽക്കാലത്തുണ്ടായ വയറിളക്കത്തിന്റെ ഫലമായി കുട്ടി മരിച്ചു. രണ്ടാമത്തെ പുത്രൻ ജീൻ ലോറന്റ് ഫ്രെഡറിക് "ജോണി" ലോംഗുറ്റ് (1876-1938) മികച്ച രീതിയിൽ വളരുകയും പിൽക്കാലത്ത് ഫ്രാൻസിലെ സോഷ്യലിസ്റ്റ് പാർട്ടിയുടെ നേതാവായിത്തീരുകയും ചെയ്തു.
1878 ൽ ജനിച്ചു മൂന്നാമത്തെ പുത്രൻ മാനസിക വെല്ലുവിളി നേരിടുകയും ഒരു രോഗിയായിത്തീരുകയും അഞ്ചാമത്തെ വയസ്സിൽ മരിക്കുകയും ചെയ്തു. നാലാമത്തേയാളായ എഡ്ഗാർ "വുൾഫ്" ലോംഗ്വറ്റ് (1879-1950) ഒരു സമ്പൂർണ്ണ ജീവിതം നയിച്ച മെഡിക്കൽ ഡോക്ടറും ഫ്രഞ്ച് സോഷ്യലിസ്റ്റ് പാർട്ടിയിലെ ഒരു പ്രവർത്തകനുമായിരുന്നു.
ഫ്രാൻസിലേക്കുള്ള മടക്കം
1880 ജൂലൈയിൽ ഫ്രാൻസ് സർക്കാർ അനുവദിച്ച ഒരു രാഷ്ട്രീയ പൊതുമാപ്പ് ചാൾസ് ലോങ്‌യൂട്ടിന് ജന്മനാട്ടിലേക്ക് മടങ്ങാനുള്ള അവസരം അനുവദിക്കുകയും ജോർജസ് ക്ലെമെൻസിയോ സ്ഥാപിച്ച റാഡിക്കൽ ദിനപത്രമായ ലാ ജസ്റ്റിസിന്റെ പത്രാധിപരായി അദ്ദേഹം ജന്മനാട്ടിൽ മടങ്ങിയെത്തുകയും ചെയ്തു. എന്നിരുന്നാലും, ഈ സമയമായപ്പോഴേക്കും, ജെന്നി ക്യാൻസർ ബാധിതനായിത്തീരുകയും കുറച്ചുകാലം അവൾ പ്രായമായ മാതാപിതാക്കളുടെ സമീപത്തായി തന്റെ മൂന്ന് ആൺമക്കളോടൊപ്പം ലണ്ടനിൽ താമസിക്കുകയും ചെയ്തു. 1881 ഫെബ്രുവരിയിൽ ജെന്നിയും ആൺകുട്ടികളും ഭർത്താവിനൊപ്പം ചേരാൻ ഫ്രാൻസിലേക്ക് പോയി. പാരീസിനടുത്തുള്ള അർജന്റെയിൽ പട്ടണത്തിൽ ഈ കുടുംബം താമസമാക്കുകയും അവിടെ കുട്ടികളുടെ മുത്തച്ഛൻ പതിവായി അവരെ സന്ദർശിക്കാറുണ്ടായിരുന്നു.
അനാരോഗ്യമുണ്ടായിട്ടും, ജെന്നി മാർസെൽ ലോംഗുറ്റ് (1881-1949) എന്നു പേരായ മറ്റൊരു മകനെ പ്രസവിക്കുകയും അദ്ദേഹം പിന്നീട് പാരീസ് പത്രമായ എൽ അറോറിലടക്കം ഒരു പത്രപ്രവർത്തകനായി ജോലി ചെയ്യുകയുമുണ്ടായി. അവസാനത്തെ കുട്ടിയായ, ജെന്നി ലോംഗ്വറ്റ് എന്നുപേരുള്ള മകൾ 1882 സെപ്റ്റംബറിൽ ജനിക്കുകയും 1952 വരെ ജീവിക്കുകയും ചെയ്തു.
മരണം
മകളുടെ ജനനത്തിന് നാലുമാസത്തിനുശേഷം, ജെന്നി ലോംഗ്വറ്റ് 1883 ജനുവരി 11 ന് ഫ്രാൻസിലെ അർജന്റെയിൽ വച്ച് കുറച്ചുകാലമായി ബാധിച്ചിരുന്ന അർബുദബാധമൂലം 38 ആം വയസ്സിൽ അന്തരിച്ചു. അനാരോഗ്യം കാരണായി അവളുടെ പിതാവിന് ഫ്രാൻസിൽ നടന്ന ശവസംസ്കാര ചടങ്ങിൽ പങ്കെടുക്കാൻ വയ്യാത്ത അവസ്ഥയിലായിരിക്കുകയും രണ്ടുമാസത്തിനുശേഷം അദ്ദേഹം അന്തരിക്കുകയും ചെയ്തു.
അവലംബം
വർഗ്ഗം:1844-ൽ ജനിച്ചവർ വർഗ്ഗം:1883-ൽ മരിച്ചവർ വർഗ്ഗം:കാൾ മാർക്സ്
സിൻഗാലില ദേശീയോദ്യാനം
പശ്ചിമ ബംഗാൾ സംസ്ഥാനത്തിലെ ഡാർജിലിംഗ് ജില്ലയിൽ സ്ഥിതി ചെയ്യുന്ന ദേശീയോദ്യനമാണ് സിൻഗാലില ദേശീയോദ്യാനം. 1986-ലാണ് ഉദ്യാനം നിലവിൽ വന്നത്.
ജന്തുജാലങ്ങൾ
സെറോ, നീൽഗായ്, അസാമീസ് മക്കാക്ക്, കുരക്കും മാന്‍, പുലി, ഗൊരാൽ, ഹിമാലയൻ കരടി തുടങ്ങിയ ജീവികളുടെ ആവാസകേന്ദ്രമാണിവിടം.
വിഭാഗം:പശ്ചിമ ബംഗാളിലെ ദേശീയോദ്യാനങ്ങൾ
സംഗമഗ്രാമമാധവൻ
കേരളത്തിലെ ഇരിങ്ങാലക്കുടയിൽ ജീവിച്ചിരുന്ന ഒരു ഗണിത- ജ്യോതിശാസ്ത്രജ്ഞനാണ്‌ സംഗമഗ്രാമ മാധവൻ. യഥാർത്ഥ പേര്‌ ഇരിഞ്ഞാറ്റപ്പിള്ളി മാധവൻ നമ്പൂതിരി എന്നായിരുന്നു. ബീജഗണിതം ത്രികോണമിതി, പൈ (π) യുടെ കൃത്യമായ മൂല്യനിർണ്ണയം, കലനം എന്നീ മേഖലകളിൽ ആണ് ഇദ്ദേഹത്തിന്റെ പ്രധാനപ്പെട്ട കണ്ടുപിടിത്തങ്ങൾ. ഇവ പിന്നീട് ഭാരതത്തിലെയും പാശ്ചാത്യരാജ്യങ്ങളിലെയും ശാസ്ത്രവികസനത്തിനെ സഹായിച്ചിട്ടുണ്ട്. ഇദ്ദേഹത്തെ കേരളത്തിലെ ഗണിതശാസ്ത്രത്തിന്റെ സ്ഥാപകനായി കരുതുന്നു അനന്തശ്രേണി ഉപയോഗിച്ചുള്ള ഗണിതമാർഗ്ഗങ്ങൾ പാശ്ചാത്യപണ്ഡിതർ ആവിഷ്‌ക്കരിക്കുന്നതിന്‌ രണ്ട് നൂറ്റാണ്ടുകൾക്കു മുമ്പ് കണ്ടെത്തിയത് ഇദ്ദേഹമാണ്‌. . 1340-ൽ ജനിച്ച മാധവൻ, അനന്തശ്രേണി (infinite series) ഉപയോഗിച്ചു വൃത്തത്തിന്റെ പരിധി സൂക്ഷ്‌മതലത്തിൽ നിർണയിക്കാനുള്ള മാർഗ്ഗം ലോകത്താദ്യമായി ആവിഷ്‌ക്കരിച്ചു‌. ജെയിംസ്‌ ഗ്രിഗറി, ലെബനിറ്റ്‌സ്‌, ലാംബെർട്ട്‌ തുടങ്ങിയ പാശ്ചാത്യ പണ്ഡിതർ ഇതേ മാർഗ്ഗത്തിലൂടെ വൃത്തപരിധി നിർണയിക്കാനുള്ള രീതി കണ്ടെത്തിയത്‌ മൂന്നു നൂറ്റാണ്ടിനു ശേഷം മാത്രമായിരുന്നു. എങ്കിലും ഈ കണ്ടുപിടിത്തത്തിന്റെ ഖ്യാതി ഇപ്പോഴും ഗ്രിഗറിക്കും കൂട്ടർക്കുമാണ്‌.
സംഭാവനകൾ
''സംഗമഗ്രാമ മാധവഃപുനരന്യാസന്നാം പരിധിസംഖ്യാമുലവാൻ വിബുധനേത്രഗജാഹിഹുതാശനത്രിഗുണവേദാഭവാരണബാഹവഃ നവനിഖർവമിതേവൃതിവിസ്തരേ പരിധിമാനമിദം ജഗദുർബുധഃ''
ഭൂതസംഖ്യാ പ്രകാരമുള്ള സംഖ്യകൾ വഴി 9 x 1011 യൂണിറ്റ് വ്യാസമുള്ള വൃത്തത്തിന്റെ പരിധി 2872 433388233 എന്ന് രേഖപ്പെടുത്തിയിരിക്കുന്നു. അപ്പോൾ ലഘുചിത്രം
നവ നിഖർവ്വം വ്യാസമുള്ള വൃത്തത്തിന്റേതായിരിക്കും.
'പൈ'യുടെ (\pi) വില പത്തു ദശാംശസ്ഥാനം വരെ കണ്ടെത്താൻ മാധവന്‌ സാധിച്ചു. ഈ വില ഒരു ശ്രേണിയുടെ തുകയായി കണക്കാക്കാമെന്ന്‌, വൃത്തത്തിന്റെ ചുറ്റളവു കണ്ടുപിടിക്കുന്നതിനെക്കുറിച്ചുള്ള ശ്ലോകത്തിൽ മാധവൻ സൂചിപ്പിച്ചു. ശ്രേണിയുടെ തുകയായി 'പൈ'യുടെ മൂല്യം നിർണയിക്കാമെന്ന്‌ ലെബനിറ്റ്‌സ്‌ കണ്ടെത്തിയത്‌, മാധവൻ ഇക്കാര്യം പറഞ്ഞ്‌ മൂന്നു നൂറ്റാണ്ടിന്‌ ശേഷമാണ്‌ ( അതായത് 1673-ൽ). പതിനാലാം നൂറ്റാണ്ടിൽ മാധവൻ ആവിഷ്‌ക്കരിച്ച സൂത്രവാക്യം അനുസരിച്ച്‌ 'പൈ'യുടെ ഏകദേശമൂല്യം 3.14159265359 ആണ്‌. ആധുനിക ഗണിതശാസ്‌ത്രം അംഗീകരിച്ചിരിക്കുന്ന ഏകദേശമൂല്യം 3.14159265 ആണ്‌.
ഇതുമാത്രമല്ല, പിൽക്കാല ഭാരതീയ ഗണിതശാസ്‌ത്രത്തിന്‌ മാർഗ്ഗദർശകങ്ങളായ ഒട്ടേറെ സംഭാവനകൾ മാധവൻ നൽകി. ചന്ദ്രന്റെയും നക്ഷത്രങ്ങളുടെയും സ്ഥാനങ്ങൾ ഓരോ കാലത്തും കൃത്യമായി കണക്കാക്കാനുള്ള മാർഗ്ഗം, Sin(A+B) തുടങ്ങിയ ത്രികോണമിതി വാക്യങ്ങളുടെ വികസനം എന്നിങ്ങനെ മാധവന്റെ സംഭാവനകൾ ഒട്ടേറെയാണ്‌. ചന്ദ്രഗണനത്തിന്‌ വേണ്ടിയുള്ള 248 ചന്ദ്രവാക്യങ്ങൾ അദ്ദേഹം രചിച്ചു. ഗോളഗണിതത്തിൽ പ്രാമാണികനായിരുന്നു മാധവൻ.
ബുധൻ, ചൊവ്വ, ശുക്രൻ, വ്യാഴം, ശനി എന്നീ ഗ്രഹങ്ങളുടെ എ.ഡി. 1236, 1276, 1354, 1396, 1398, 1418 എന്നീ വർഷങ്ങളിലെ സ്ഥാനം എന്തായിരുന്നു എന്നും മാധവൻ ഗണിച്ചിട്ടുണ്ട്‌. ആകാശനിരീക്ഷണത്തിനുള്ള സംവിധാനങ്ങളൊന്നും വികസിക്കാത്ത കാലത്തായിരുന്നു മാധവൻ ഈ മുന്നേറ്റം നടത്തിയത്.
കൃതികൾ
1400-ൽ താളിയോലയിൽ 74 ശ്ലോകങ്ങളിലായി സംസ്‌കൃതത്തിൽ എഴുത്തപ്പെട്ട വേണ്വാരോഹം ആണ്‌ മാധവന്റെ പ്രമുഖ കൃതി. ജ്യോതിഷികൾക്ക്‌ സഹായകമാം വിധം ചന്ദ്രന്റെ സ്ഥാനം കൃത്യമായി അറിയാനുള്ള നൂതനമാർഗ്ഗങ്ങളാണ്‌ ഈ ഗ്രന്ഥത്തിൽ അവതരിപ്പിക്കുന്നത്‌. ലഗ്നപ്രകരണം, മഹാജ്യാനയാന പ്രകാരം, മധ്യമാനയാനപ്രകാരം, അഗണിതം, അഗണിത പഞ്ചാംഗം, അഗണിത ഗ്രഹാചാരം എന്നിവ മാധവൻ രചിച്ചതായി കരുതുന്ന മറ്റു കൃതികളാണ്‌.
അനുബന്ധം
ഭാരതീയ ശാസ്‌ത്രചരിത്രത്തിൽ, വിശേഷിച്ചും ഗണിത-ജ്യോതിഷരംഗത്ത്‌, മൂല്യവത്തായ സംഭാവന നൽകിയ പ്രമുഖരിൽ ഒട്ടേറെ കേരളീയരും ഉൾപ്പെടുന്നു. പല പാശ്ചാത്യ ഗണിതശാസ്‌ത്രജ്ഞരുടെയും പേരിൽ അറിയപ്പെടുന്ന സിദ്ധാന്തങ്ങൾ അവർക്കു മുമ്പേ ആവിഷ്‌ക്കരിച്ച ഗണിതപ്രതിഭകൾ കേരളത്തിൽ ജീവിച്ചിരുന്നു. സംഗമഗ്രാമ മാധവൻ, നീലകണ്ഠ സോമയാജി, പുതുമന ചോമാതിരി, ഹരിദത്തൻ, വടശ്ശേരി പരമേശ്വരൻ എന്നിങ്ങനെ ആ പട്ടിക നീളുന്നു.
പക്ഷേ, സാമാന്യജനങ്ങളിലേക്ക്‌ വിജ്ഞാനം എത്താൻ കഴിയാത്ത തരത്തിലുള്ള സാമൂഹ്യഘടനയും, സാധാരണക്കാർക്ക്‌ അപ്രാപ്യമായ സംസ്‌കൃതത്തിലായിരുന്നു ഇത്തരം വിജ്ഞാനമണ്ഡലം വികസിച്ചത്‌ എന്നതും, നമ്മുടെ പണ്ഡിതൻമാരുടെ സംഭാവനകൾ ചെറിയൊരു വൃത്തത്തിൽ മാത്രം ഒതുങ്ങിപ്പോകാൻ കാരണമായി. ലോകമറിയുന്നവരായി അവർ മാറിയില്ല. ബാഹ്യലോകമറിയുമ്പോഴേക്കും ആ കണ്ടെത്തലുകളുടെ ഖ്യാതി പാശ്ചാത്യപണ്ഡിതൽ സ്വന്തമാക്കി കഴിഞ്ഞിരുന്നു.
കെ.വി. ശർമയെപ്പോലുള്ള ഒട്ടേറെ പണ്ഡിതരുടെ ശ്രമഫലമായാണ്‌ മാധവന്റെ സംഭാവനകൾ കുറെയെങ്കിലും ഇന്നു ലോകമറിയുന്നത്‌. കെ.വി. ശർമയുടെ ആമുഖത്തോടെ 1956-ൽ തൃപ്പൂണിത്തുറ സംസ്‌കൃത കോളേജിൽ നിന്ന്‌ വേണ്വാരോഹം പ്രസിദ്ധീകരിക്കപ്പെട്ടു. തൃക്കണ്ടിയൂർ അച്യുതപ്പിഷാരടിയുടെ മലയാള വ്യാഖ്യാനത്തോടുകൂടിയും അവിടെ നിന്ന്‌ ഈ ഗ്രന്ഥം പുറത്തുവന്നിട്ടുണ്ട്‌. മാധവന്റെ ചന്ദ്രവാക്യങ്ങൾ തിരിച്ചറിഞ്ഞു പ്രസിദ്ധീകരിച്ചതും കെ.വി. ശർമയാണ്‌.
മാധവീയം. സംഗമഗ്രാമമാധവന് ജന്മനാട് നൽകുന്ന ആദരമാണ് ഇരിങ്ങാലക്കുട സെന്റ് ജോസഫ്സ് കോളേജ് അങ്കണത്തിൽ ഒരുക്കിയിരിക്കുന്ന സ്ക്രിപ്റ്റ് ഗാർഡനിലെ മാധവീയം എന്ന ഇൻസ്റ്റലേഷൻ. ഗണിതം, സംഗീതം, കല, ജ്യോതിശാസ്ത്രം, സ്ക്രിപ്റ്റ് തുടങ്ങിയവയുടെ സമന്വയമാണിത്.
സ്രോതസ്സുകൾ
വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:1420-കളിൽ മരിച്ചവർ വർഗ്ഗം:1340-കളിൽ ജനിച്ചവർ വർഗ്ഗം:തൃശ്ശുരിൽ നിന്നുള്ള ശാസ്ത്രജ്ഞർ
വേര്
thumb|right|250px|Primary and secondary roots in a cotton plant
thumb|Aerating roots of a [[mangrove]] സസ്യങ്ങളുടെ കാണ്ഠത്തിന് താഴേ ഭൂമിയിലേക്കിറങ്ങിനിൽക്കുന്ന ഭാഗങ്ങളാണ് വേരുകൾ. സസ്യങ്ങൾക്കാവശ്യമായ വെള്ളവും വളവും വലിച്ചെടുക്കുന്നത് വേരുകളാണ്. ഉപരിതലങ്ങളിൽ പടർന്നിരിക്കുന്ന വേരുകൾ മുതൽ ഭൂമിക്കടിയിൽ ആഴ്ന്നിറങ്ങി മരങ്ങളെ ഉറപ്പിച്ച് നിർത്തുന്നതും വേരുകളാണ്.
ചിലതരം മരങ്ങളുടെ വേരുകൾ നദികളുടേയോ മറ്റൊ എതിർകരയിലേക്ക് വളർത്തി വേരുപാലം ഉണ്ടാക്കാറുണ്ട്.
സിസ്താൻ
right|thumb|300px|അഫ്ഘാനിസ്താന്റെ ഭൂമിശാസ്ത്രഭൂപടം - പുരാതന സിസ്താൻ ഇന്ന് അഫ്ഘാനിസ്ഥാനിലും ഇറാനിലുമായാണ് സ്ഥിതി ചെയ്യുന്നത്. സിസ്താന്റെ തലസ്ഥാനമായിരുന്ന സരഞ്ജ് ഈ ഭൂപടത്തിൽ തെക്കുപടിഞ്ഞാറെ അതിർത്തിയിൽ കാണാം ഇറാന്റെ കിഴക്കും അഫ്ഘാനിസ്താന്റെ തെക്കുപടിഞ്ഞാറുമായി സ്ഥിതിചെയ്യുന്ന അതിർത്തിപ്രദേശമാണ് സിസ്താൻ. ഇത് ഇന്നത്തെ ഇറാനിലെ സിസ്താൻ-ബലൂചിസ്ഥാൻ പ്രവിശ്യയിലും അഫ്ഘാനിസ്താനിലെ നിമ്രൂസ് പ്രവിശ്യയിലുമായി സ്ഥിതി ചെtയ്യുന്നു.
ശകരുടെ ആഗമനാന്തരം അവരുടെ പ്രധാന ആവാസമേഖലയായിരുന്ന ഇവിടം ശകസ്താൻ എന്നായിരുന്നു അറിയപ്പെട്ടിരുന്നത്. ശകസ്താൻ എന്ന പേരാണ് പിന്നീട് സിസ്താൻ എന്നായത്. ഇസ്ലാമിക ആധിപത്യത്തിന്റെ തുടക്കത്തിൽ ഈ പ്രദേശത്തെ നിമ്രൂസ് എന്നും വിളിക്കാൻ തുടങ്ങി. ഖുറാസാന്റെ തെക്കു കിടക്കുന്ന പ്രദേശം എന്നതിനാലാണ് തെക്ക് എന്നർത്ഥമുള്ള ഈ പേര് വിളിക്കപ്പെട്ടത്. മേഖലയുടെ പുരാതനനാമമായ ഡ്രാംഗിയാന അഥവാ സ്രാങ്കിയാന എന്ന പേരിൽ നിന്നാണ് സിസ്താന്റെ തലസ്ഥാനത്തിന് സരഞ്ജ് എന്ന പേര് വന്നത്. സരഞ്ജ് ഇന്ന് അഫ്ഘാനിസ്ഥാനിലാണ് സ്ഥിതി ചെയ്യുന്നത്.
ചരിത്രം
ഇന്ന് സിസ്താന്റെ മിക്ക ഭാഗങ്ങളും ജനവാസമില്ലാത്തതും വരണ്ടതുമാണ്. പുരാതനകാലത്തെ അവശിഷ്ടങ്ങളിൽ നിന്ന് ഇവിടെ കാർഷികോല്പാദനം വളരെയേറെ പുരോഗതി കൈവരിച്ചിരുന്നു എന്നു മനസ്സിലാക്കാൻ സാധിക്കും. സിസ്താന്റെ സാംസ്കാരികമായും രാഷ്ട്രീയവുമായി ഉയർച്ച പ്രാപിച്ചത്, 861-ആമാണ്ടിലെ സഫാറിദ് സാമ്രാജ്യത്തിന്റെ ഉദയത്തോടെയാണ്. അൽ സഫാർ എന്ന് വിളിപ്പേരുള്ള യാക്കൂബ് ബിൻ അൽ ലായ്‌ത് ആണ് ഈ സാമ്രാജ്യത്തിന്റെ സ്ഥാപകൻ.
അവലംബം
വർഗ്ഗം:അഫ്ഗാനിസ്താന്റെ ചരിത്രം വർഗ്ഗം:ഇറാന്റെ ചരിത്രം
സമചതുരം
യൂക്ലീഡിയൻ ജ്യാമിതിയിൽ സമചതുരം എന്നാൽ നാലുവശങ്ങൾ തുല്യമായ ഒരു ക്രമബഹുഭുജമാണ്. ഓരോ കോണും 90 ഡിഗ്രി വീതമാണ്. A,B,C,D ഇവ നാലുവശങ്ങളായ സമചതുരത്തെ ABCD എന്ന് സൂചിപ്പിക്കാം.
വർഗ്ഗീകരണം
ചതുർഭുജത്തിന്റെ ഒരു പ്രത്യേകവിഭാഗമാണ് സമചതുരം. ഈ രൂപത്തിന് 4 മട്ടകോണുകളും സമാന്തരവും തുല്യവുമായ എതിർവശങ്ങളും‍ ഉണ്ടായിരിക്കും.
സൂത്രവാക്യങ്ങൾ
100px|left|thumb|The area of a square is the product of the length of its sides. നീളം t വശങ്ങളുള്ള ഒരു സമചതുരത്തിന്റെ ആദ്യകാലങ്ങളിൽ രണ്ടാംകൃതി വിവരിച്ചിരുന്നത് സമചതുരത്തിന്റെ വിസ്തീർണ്ണത്തെ ആസ്പദമാക്കിയായിരുന്നു എന്നതിനാലാണ് സമചതുരത്തിന്റെ ആംഗലേയമായ സ്ക്വയർ എന്ന പദം രണ്ടാംകൃതിയേയും സൂചിപ്പിക്കാനുപയോഗിക്കുന്നത്.
സ്വഭാവങ്ങൾ
ഒരു സമചതുരത്തിലെ വികർണ്ണങ്ങളെല്ലാം തുല്യമാണ്. വിപരീതമായി പറഞ്ഞാൽ ഒരു സമചതുർഭുജത്തിന്റെ വികർണ്ണങ്ങൾ തുല്യമായാൽ അതൊരു സമചതുരമായിരിക്കും. സമചതുരത്തിന്റെ വികർണ്ണം വശത്തിന്റെ നീളത്തിന്റെ \sqrt{2}മടങ്ങായിരിക്കും. ഈ മൂല്യത്തേയാണ് പൈത്തഗോറസ് സ്ഥിരാങ്കം എന്ന് പറയുന്നത്. അഭിന്നകം എന്ന് ആദ്യം തെളിയിക്കപ്പെട്ട സംഖ്യയാണിത്. ചതുരവും സമചതുർഭുജവും ചേർന്ന രൂപമാണ് സമചതുരം.
അവലംബം
http://mathworld.wolfram.com/Square.html
ബാഹ്യ കണ്ണികൾ
വർഗ്ഗം:ജ്യാമിതീയരൂപങ്ങൾ വർഗ്ഗം:4 (അക്കം)
ഉദയഗിരി ഗ്രാമപഞ്ചായത്ത്
കണ്ണൂർ ജില്ലയിലെ കണ്ണൂർ താലൂക്കിലെ തളിപ്പറമ്പ് ബ്ളോക്ക് പരിധിയിൽ ഉൾപ്പെടുന്ന ഒരു ഗ്രാമപഞ്ചായത്താണ് ഉദയഗിരി ഗ്രാമപഞ്ചായത്ത്. വെള്ളാട് വില്ലേജു പരിധിയിലുൾപ്പെടുന്ന ഉദയഗിരി ഗ്രാമപഞ്ചായത്തിനു 51.8 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് പെരിങ്ങോം വയക്കര പഞ്ചായത്തും, കർണ്ണാടക സംസ്ഥാനവും, കിഴക്കുഭാഗത്ത് കർണ്ണാടക റിസർവ്വ് ഫോറസ്റ്റും, തെക്കും, പടിഞ്ഞാറും ഭാഗങ്ങളിൽ ആലക്കോട് പഞ്ചായത്തുമാണ്. കണ്ണൂർ ജില്ലയിലെ ടൂറിസ്റ്റ് കേന്ദ്രമായ പൈതൽ മല ഈ പഞ്ചായത്തിന്റെ തെക്കുകിഴക്കു ഭാഗത്തായാണ് സ്ഥിതിചെയ്യുന്നത്. 1956 നവംബർ ഒന്നിന് കേരളസംസ്ഥാനം രൂപം കൊളളുന്നതുവരെ ഈ പ്രദേശം മദ്രാസ് പ്രസിഡൻസിലായിരുന്നു. .
അവലംബം
വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കുമാർ എടപ്പാൾ
right|thumb|200px|കുമാർ എടപ്പാൾ മലയാള സിനിമാ രംഗത്തെ ഒരു വസ്ത്രാലങ്കാരകനാണ് കുമാർ എടപ്പാൾ.
അവലംബം
വർഗ്ഗം:മലയാളചലച്ചിത്രവസ്ത്രാലങ്കാരകർ വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
അപൂരിത അമീനുകൾ
അമോണിയ(NH3)യിലുള്ള ഹൈഡ്രജനെ അപൂരിത-ആൽക്കൈൽ ഗ്രൂപ്പു കൊണ്ടു പ്രതിസ്ഥാപിച്ചുകിട്ടുന്ന കാർബണികയൌഗികങ്ങളെ അപൂരിത അമീനുകൾ‍ എന്നു പറയുന്നു. ഉദാഹരണം വിനൈൽ അമീൻ, അല്ലൈൽ അമീൻ, ന്യൂറിൻ.
വിനൈൽ അമീൻ
ഏറ്റവും സരളമായ അപൂരിത അമീൻ ആണ് വിനൈൽ അമീൻ. ഫോർമുല CH2CHNH2. സിറപ്പുരൂപത്തിലുള്ള ദ്രവം; തിളനില 560C ഇതിന് അമോണിയയുടേതുപോലുള്ള രൂക്ഷമായ ഗന്ധമുണ്ട്. ജലവുമായി കലരും. പ്രബല-ബേസ് (base) ആയ ഇതു സൾഫ്യൂറസ് അമ്ലവുമായി പ്രതിപ്രവർത്തിച്ച് ടൌറീൻ (taurine) എന്ന യൌഗികം ലഭ്യമാക്കുന്നു. മനുഷ്യന്റെ പിത്തരസത്തിലുള്ള ഒരു പദാർഥമാണ് ടൌറിൻ. എഥിലീൻ ബ്രോമൈഡും അമോണിയയും തമ്മിലുള്ള പ്രതിപ്രവർത്തനത്തിന്റെ ഫലമായി ലഭിക്കുന്ന ഉത്പന്നത്തെ ആൽക്കഹോളിക പൊട്ടാസിയം ഹൈഡ്രോക്സൈഡ് ചേർത്തു തപിപ്പിച്ച് വിനൈൽ അമീൻ നിർമ്മിക്കാം.
CH2 Br- CH2Br → വിനൈൽ അമീൻ ഒരു ചാക്രിക സംയുക്തമായിട്ടാണു സ്ഥിതി ചെയ്യുന്നതെന്ന് അഭ്യൂഹിക്കപ്പെടുന്നു.
അല്ലൈൽ അമീൻ
അല്ലൈൽ അമീൻ നിറമില്ലാത്ത ഒരു ദ്രവമാണ്. ഫോർമുല, CH2=CH=CH2=NH2 തിളനില 530C.അമോണിയയുടെ ഗന്ധമുണ്ടായിരിക്കും. ജലവുമായി കലരുന്നു. അല്ലൈൽ അയഡൈഡിൽ അമോണിയ ചേർത്തു ചൂടാക്കിയോ അല്ലെങ്കിൽ അസോസയനേറ്റിൽ നേർത്ത ഹൈഡ്രോക്ലോറിക് അമ്ലം ചേർത്തു തിളപ്പിച്ചോ ഇതു ലഭ്യമാക്കാം.
CH2 = CH = CH2l + NH2→ CH2.CH.CH2.NH2 + HI
CH2=CH=CH2.NCS+H2O→ CH2.CH.CH2.NH2+COS.
ന്യൂറിൻ
ന്യൂറിൻ എന്നത് ട്രൈമീഥൈൽ വിനൈൽ അമോണിയം ഹൈഡ്രോക്സൈഡ് ആണ്. സിറപ്പുരൂപത്തിലുള്ള വിഷാലുവായ ഒരു ദ്രവം. കോളിനും (choline) ബേരിയം ഹൈഡ്രോക്സൈഡും കൂടി തിളപ്പിച്ചും ട്രൈമീഥൈൽ അമീനും എഥിലീൻ ബ്രോമൈഡും തമ്മിൽ പ്രവർത്തിപ്പിച്ചു കിട്ടിയ ഉത്പന്നത്തെ ജലവും സിൽവർ ഓക്സൈഡും ചേർത്തു തപിപ്പിച്ചും ന്യൂറിൻ നിർമ്മിക്കാം. ജലസാന്നിധ്യത്തിൽ 600C-ൽ അസറ്റിലീനും ട്രൈമീഥൈൽ അമീനും ഉച്ചമർദത്തിൽ അന്യോന്യം പ്രവർത്തിപ്പിച്ച് ഈ യൌഗികം സംശ്ലേഷണം ചെയ്യാവുന്നതുമാണ്.
ടൈറ്റൻ
ഗ്രീക്ക് പുരാണത്തിലെ അതിശക്തി ഉള്ള ദേവന്മാർ ആണ് ടൈറ്റന്മാർ (ഗ്രീക്ക്: Τιτάν - Ti-tan;). പന്ത്രണ്ടു പേരാണ് ആദിമ ടൈറ്റന്മാർ.
ഉല്പത്തി
ഭുമി ദേവി ആയ ഗയക്കും, ആകാശത്തിന്ടെ ദേവൻ ആയ യൂറാനസ്സിനും ഉണ്ടായ മക്കൾ ആണ് ടൈറ്റന്മാർ. ഇവർ ഐതിഹ്യത്തിലെ, സുവർണ്ണയുഗത്തിൽ ഭരണം നടത്തിയെന്നു പറയപ്പെടുന്നു. ഇവർ ചിരഞ്ചീവികളാണെന്നും പുരാണങ്ങൾ പറയുന്നു. ഇവരുടെ ആദ്യ തലമുറയിൽ, 12 ടൈറ്റാനുകൾ ഉണ്ടായിരുന്നത്രെ. അവരിൽ, ഓഷ്യാനസ്, ഹിപ്പാരിയൻ, കോയസ്, ക്രോണസ്, ക്രിയസ്, ലപ്പിറ്റസ് എന്നിവർ പുരുഷന്മാരും എമ്നെമൊസനി, ടെത്തിസ്, തിയ, ഫോബെ, റിയ, തെമിസ് എന്നിവർ സ്ത്രീകളും (ഇവരെ ടൈറ്റാനെസ്സുകൾ എന്നു വിളിക്കുന്നു.) ആകുന്നു. രണ്ടാം തലമുറ ടൈറ്റാനുകൾ ഹിപ്പാരിയണിന്റെ മക്കളാണ്.- ഇയോസും ഹെലിയോസും,സെലീനും.
അവലംബം
വർഗ്ഗം:ഗ്രീക്ക് ദൈവങ്ങൾ വർഗ്ഗം:ടൈറ്റന്മാർ
സി.വി. പത്മരാജൻ
മുൻ കെപിസിസി പ്രസിഡൻറും കേരളത്തിലെ മുതിർന്ന കോൺഗ്രസ് നേതാവും മുൻ കാബിനറ്റ് വകുപ്പ് മന്ത്രിയുമായിരുന്നു '''സി.വി. പത്മരാജൻ'''( 22 ജൂലൈ 1931).
ജീവിതരേഖ
കൊല്ലം ജില്ലയിലെ പരവൂരിൽ കെ.വേലു വൈദ്യന്റെയും തങ്കമ്മയുടെയും മകനായി 1931 ജൂലൈ 22 ന് ജനിച്ചു. അഖില തിരുവിതാംകൂർ വിദ്യാർത്ഥി കോൺഗ്രസ്സിലൂടെ സ്വാതന്ത്ര്യ സമര രംഗത്ത് സജീവമായി. അധ്യാപകനായാണ് ജീവിതം തുടങ്ങിയത് എങ്കിലും ബി.എ, ബി.എൽ ബിരുദങ്ങൾ നേടി.1973 മുതൽ 1979 വരെ കൊല്ലം ജില്ലയിൽ അഭിഭാഷകനായും ഗവ. പ്ലീഡറായും പബ്ലിക് പ്രോസിക്യൂട്ടറായും പ്രവർത്തിച്ചു.
മോസില്ല കോർപ്പറേഷൻ
right|250px മോസില്ല ഫൗണ്ടേഷന്റെ ഇന്റർനെറ്റ് സോഫ്റ്റ്‌വെയറുകളുടെ വികസനം ഏകോപിപ്പിക്കുന്ന കമ്പനിയാണ് മോസില്ല കോർപ്പറേഷൻ അഥവാ മോകോ (moz://a ആയി സ്റ്റൈലൈസ് ചെയ്തിട്ടുണ്ട്). ഫയർഫോക്സ്, തണ്ടർബേഡ്, സീമങ്കി എന്നീ സോഫ്റ്റുവെയറുകളാണ് പ്രധാനമായും മോസില്ല കോർപ്പറേഷന്റെ നിയന്ത്രണത്തിൻ കീഴിൽ വരുന്നത്. കോർപ്പറേഷൻ ഈ ഉൽപ്പന്നങ്ങൾ വിതരണം ചെയ്യുകയും പ്രോത്സാഹിപ്പിക്കുകയും ചെയ്യുന്നു. ലാഭേച്ഛയില്ലാതെ പ്രവർത്തിക്കുന്ന മോസില്ല ഫൗണ്ടേഷൻ, ഇപ്പോൾ പ്രവർത്തനരഹിതമായ നെറ്റ്‌സ്‌കേപ്പ് കമ്മ്യൂണിക്കേഷൻസ് കോർപ്പറേഷൻ സ്ഥാപിച്ച മോസില്ല ഓപ്പൺ സോഴ്‌സ് പ്രോജക്റ്റ് എന്നിവയിൽ നിന്ന് വ്യത്യസ്തമായി, മോസില്ല കോർപ്പറേഷൻ നികുതിയ്ക്ക് വിധേയമായ ഒരു സ്ഥാപനമാണ്. മോസില്ല കോർപ്പറേഷൻ അതിന്റെ എല്ലാ ലാഭവും വീണ്ടും മോസില്ല പ്രോജക്റ്റുകളിലേക്ക് വീണ്ടും നിക്ഷേപിക്കുന്നു. മോസില്ല കോർപ്പറേഷന്റെ പ്രഖ്യാപിത ലക്ഷ്യം, "ഇന്റർനെറ്റിലെ തിരഞ്ഞെടുപ്പും നവീകരണവും പ്രോത്സാഹിപ്പിക്കുന്നതിന്" മോസില്ല ഫൗണ്ടേഷന്റെ പൊതു പ്രയോജനത്തിനായി പ്രവർത്തിക്കുക എന്നതാണ്. ഒരു മോസില്ല സൈൻ(MozillaZine) ലേഖനം ഇപ്രകാരം വിശദീകരിക്കുന്നു: "മോസില്ല ഫൗണ്ടേഷൻ ആത്യന്തികമായി മോസില്ല കോർപ്പറേഷന്റെ പ്രവർത്തനങ്ങൾ നിയന്ത്രിക്കുകയും പുതിയ അനുബന്ധ സ്ഥാപനത്തിന്റെ 100 ശതമാനം ഉടമസ്ഥാവകാശം നിലനിർത്തുകയും ചെയ്യും. മോസില്ല കോർപ്പറേഷൻ ഉണ്ടാക്കുന്ന ഏതൊരു ലാഭവും മോസില്ല പ്രോജക്ടിലേക്ക് തിരികെ നിക്ഷേപിക്കും. ഷെയർഹോൾഡർമാരില്ല, സ്റ്റോക്ക് ഓപ്ഷനുകളൊന്നും നൽകില്ല, ലാഭവിഹിതവും നൽകില്ല. മോസില്ല കോർപ്പറേഷൻ സ്റ്റോക്ക് മാർക്കറ്റിൽ ലിസ്റ്റ് ചെയ്യുന്നില്ല, ഒരു കമ്പനിക്കും സബ്സിഡിയറിയുടെ ഓഹരി ഏറ്റെടുക്കാനോ വാങ്ങാനോ കഴിയില്ല. മോസില്ല ഫൗണ്ടേഷൻ മോസില്ല വ്യാപാരമുദ്രകളും മറ്റ് ബൗദ്ധിക സ്വത്തുക്കളും സ്വന്തമാക്കുന്നത് തുടരുകയും മോസില്ല കോർപ്പറേഷന് ലൈസൻസ് നൽകുകയും ചെയ്യും. ഫൗണ്ടേഷൻ സോഴ്‌സ് കോഡ് ശേഖരം നിയന്ത്രിക്കുന്നതും ആരെയാണ് ചെക്ക് ഇൻ ചെയ്യാൻ അനുവദിച്ചിരിക്കുന്നതെന്നതിനെ നിയന്ത്രിക്കുന്നതും തുടരും."
സ്ഥാപനം
മോസില്ല ഫൗണ്ടേഷന്റെ വരുമാനവുമായി ബന്ധപ്പെട്ട പ്രവർത്തനങ്ങൾ കൈകാര്യം ചെയ്യുന്നതിനായി 2005 ഓഗസ്റ്റ് 3-നാണ് മോസില്ല കോർപ്പറേഷൻ സ്ഥാപിതമായത്. ലാഭേച്ഛയില്ലാത്ത ഒരു സ്ഥാപനമെന്ന നിലയിൽ, മോസില്ല ഫൗണ്ടേഷന് അതിന്റെ വരുമാനത്തിന്റെ സ്ത്രോസ്സുകളെയും അതിന്റെ തുകയുടെയും കാര്യത്തിൽ പരിധികളേർപ്പെടുത്തിയിരിക്കുന്നു. മോസില്ല കോർപ്പറേഷൻ, നികുതി ചുമത്താവുന്ന ഒരു ഓർഗനൈസേഷൻ എന്ന നിലയിൽ (അടിസ്ഥാനപരമായി, ഒരു വാണിജ്യ പ്രവർത്തനം) അത്തരം കർശനമായ നിയമങ്ങൾ പാലിക്കേണ്ടതില്ല. ഫയർഫോക്‌സിന്റെയും തണ്ടർബേർഡിന്റെയും (ആഗോള സ്വതന്ത്ര സോഫ്‌റ്റ്‌വെയർ കമ്മ്യൂണിറ്റിയുടെ) വികസനത്തിന്റെ ഏകോപനവും സംയോജനവും ബിസിനസുകളുമായുള്ള ബന്ധങ്ങൾക്ക് വേണ്ടിയുള്ള മാനേജ്‌മെന്റും ഉൾപ്പെടെ, മോസില്ല ഫൗണ്ടേഷനിൽ നിന്ന് നിരവധി മേഖലകൾ മോസില്ല കോർപ്പറേഷൻ ഏറ്റെടുത്തു.
പുറത്തേക്കുള്ള കണ്ണികൾ
വർഗ്ഗം:മോസില്ല
Mozilla
കക്കയം അണക്കെട്ട്
മലബാറിലെ ആദ്യ ജലവൈദ്യുതപദ്ധതിയായ കുറ്റ്യാടി ജലവൈദ്യുതപദ്ധതിയുടെ ഭാഗമായി കോഴിക്കോട് നഗരത്തിൽ നിന്നും 63.കി.മീ അകലെയായി കൂരാച്ചുണ്ട്  ഗ്രാമപഞ്ചായത്തിലെ കക്കയത്തു കുറ്റ്യാടിപ്പുഴയിൽ നിർമ്മിച്ച അണക്കെട്ടാണ് കക്കയം അണക്കെട്ട്., , , വൈദ്യുതോല്പാദനത്തിനായി ഭാഗമായി നിർമ്മിച്ച കോൺക്രീറ്റ് ഗ്രാവിറ്റി അണക്കെട്ടാണിത്. വയനാട്ടിലെ ബാണാസുര സാഗർ അണക്കെട്ട് കുറ്റ്യാടി ജലവൈദ്യുതപദ്ധതിയിലേക്കു വെള്ളം എത്തിക്കുവാനായി നിർമിച്ചതാണ്‌. കക്കയം അണക്കെട്ടിൽ നിന്നും കക്കയം പവർ ഹൗസിലേക്കു വെള്ളം എത്തിച്ചു വൈദ്യുതി ഉത്പാദനത്തിനു ശേഷമുള്ള വെള്ളം പെരുവണ്ണാമുഴി അണക്കെട്ടിൽ സംഭരിച്ച് ജലസേചനത്തിനു ഉപയോഗിക്കുന്നു.പെരുവണ്ണാമുഴി, കക്കയം അണക്കെട്ടുകളോട് അനുബന്ധിച്ചുള്ള മേഖല മലബാർ വന്യജീവിസംരക്ഷണകേന്ദ്രം എന്നറിയപ്പെടുന്നു.
വൈദ്യുതി ഉത്പാദനം
ഇവിടെ സംഭരിക്കുന്ന വെള്ളം താഴെയുള്ള കക്കയം പവർ ഹൗസിലേക്ക് വലിയ പെൻസ്റ്റോക്ക് പൈപ്പുകൾ വഴി എത്തിക്കുന്നു. 25 മെഗാവാട്ട്‌ ശേഷി 3 ഉള്ള ടർബൈനുകൾ ഉപയോഗിച്ച് 75 മെഗാവാട്ട് വൈദ്യുതി ഉത്പാദിപ്പിക്കുന്ന ജലവൈദ്യുതപദ്ധതി 1972 സെപ്റ്റംബർ 11 നു നിലവിൽ വന്നു. വാർഷിക ഉൽപ്പാദനം 268 MU ആണ്. 2001 ജനുവരി 27 നു കുറ്റ്യാടി  എക്സ്റ്റൻഷൻ  സ്കീം പദ്ധതി കൂടി നിലവിൽ വന്നു. 50 മെഗാവാട്ടാണ് പദ്ധതിയുടെ സ്ഥാപിതശേഷി. വാർഷിക ഉൽപ്പാദനം 75 MU ആണ്. 2010 നവംബർ 10 നു കുറ്റ്യാടി അഡിഷണൽ എക്സ്റ്റൻഷൻ  സ്കീം പദ്ധതി കൂടി നിലവിൽ വന്നു. 50 മെഗാവാട്ട്‌ ശേഷി 2 ഉള്ള ടർബൈനുകൾ ഉപയോഗിച്ച് 100 മെഗാവാട്ട് വൈദ്യുതി ഇവിടെ ഉത്‌പാദിപ്പിക്കുന്നു.വാർഷിക ഉൽപ്പാദനം 223 MU ആണ്. 2008 ജൂൺ 19 നു കുറ്റ്യാടി ടൈൽ റേസ് സ്മാൾ  ഹൈഡ്രോ  പ്രൊജക്റ്റ് പദ്ധതി കൂടി നിലവിൽ വന്നു 1.25 മെഗാവാട്ട്‌ ശേഷി 3 ഉള്ള ടർബൈനുകൾ ഉപയോഗിച്ച് 3.75 മെഗാവാട്ട് വൈദ്യുതി ഇവിടെ ഉത്‌പാദിപ്പിക്കുന്നു. വാർഷിക ഉൽപ്പാദനം 15 MU ആണ്. മൊത്തം 4 പദ്ധതികളിലും കൂടി 228.75 മെഗാവാട്ട് വൈദ്യുതി ഇവിടെ ഉത്‌പാദിപ്പിക്കുന്നു. നിലവിൽ വാർഷിക ഉൽപ്പാദനം മൊത്തം 4 പദ്ധതികളിലും കൂടി 581 MU ആണ്.
അവലംബം
വിഭാഗം:കേരളത്തിലെ അണക്കെട്ടുകൾ വർഗ്ഗം:കേരളത്തിലെ ജലവൈദ്യുതപദ്ധതികൾ
ബാക്റ്റീരിയ
പ്രോകാരിയോട്ടിക്ക് ഗണത്തിൽ പെടുന്ന ഏകകോശ ജീവികളാണ് ബാക്റ്റീരിയകൾ(. ഗ്രീക്ക് ഭാഷയിലെ ബാക്റ്റീരിയോൺ (βακτήριον) എന്ന പദത്തിൽ നിന്നാണ് ബാക്റ്റീരിയ എന്ന പേര് ഉത്ഭവിച്ചത്. മർമ്മസ്തരം കൊണ്ടു വേർതിരിക്കപ്പെട്ട വ്യക്തമായ കോശമർമ്മമില്ലാത്ത ജീവികളാണിവ. ഏതാനും മൈക്രോമീറ്ററുകൾ മാത്രം നീളമുള്ള ഇവ ഉരുണ്ടതോ (കോക്കസ്) നീണ്ടതോ (ബാസില്ലസ്) പിരിഞ്ഞതോ (സ്പൈറൽ) ആയ വ്യത്യസ്ത ആകൃതിയിൽ കാണപ്പെടുന്നു. ചില ബാക്റ്റീരിയകൾ ക്ഷയം പോലെയുള്ള മാരക രോഗങ്ങൾക്ക് ഹേതുവാകുന്നുണ്ടെങ്കിലും മറ്റു ചിലവ ഉപകാരപ്രദമായവയാണ്‌ (പാൽ പുളിപ്പിച്ച് തൈരാക്കുന്നത് ലാക്റ്റോബാസിലസുകൾ എന്ന ഇനം ബാക്റ്റീരിയങ്ങളാണ് ). thumb|വ്യത്യസ്ത രൂപങ്ങളിൽ കാണപ്പെടുന്ന ബാക്റ്റീരിയകൾ
ഒരു ഗ്രാം മണ്ണിൽ 40 മില്ല്യണും ഒരു മില്ലീലിറ്റർ ശുദ്ധജലത്തിൽ ഒരു മില്ല്യൺ ബാക്റ്റീരിയകളും കാണപ്പെടുന്നു. അതായത്, ഭൂമിയിൽ ഏകദേശം 5×1030 ബാക്റ്റീരിയകളുണ്ട്.
ചരിത്രം
1676-ൽ ആന്റണി വാൻ ല്യൂവെൻഹോക്ക് (Antonie van Leeuwenhoek) സ്വയം രൂപകല്പന ചെയ്ത സിംഗിൾ ലെൻസ് മൈക്രോസ്കോപ്പിലൂടെ ആദ്യമായി ബാക്റ്റീരിയകളെ നിരീക്ഷിച്ചു. അദ്ദേഹം അവയെ അനിമൽക്യൂൾസ് (animalcules) എന്നു വിളിച്ചു. തുടർന്ന് അദ്ദേഹം നിരീക്ഷണങ്ങൾ റോയൽ സൊസൈറ്റി ഓഫ് ലണ്ടനിൽ പ്രസിദ്ധീകരിച്ചു. ബാക്റ്റീരിയ എന്ന പേര് മുന്നോട്ടു വെച്ചത് 1838-ൽ ഏൺബെർഗ് (Christian Gottfried Ehrenberg) എന്ന ശാസ്ത്രജ്ഞനാണ്.
പുറത്തേയ്ക്കുള്ള കണ്ണി
വർഗ്ഗം:രോഗകാരികൾ വർഗ്ഗം:ബാക്റ്റീരിയകൾ
ഡാർലിങ് നദി
ആസ്ട്രേലിയയിലെ പ്രധാന നദിയായ മുറേയുടെ (Murray) ഏറ്റവും നീളം കൂടിയ പോഷകനദിയാണ് ഡാർലിങ് നദി.
കിഴക്കൻ ആസ്ടേലിയയിലെ ക്യൂൻസ്ലൻഡ് സ്റ്റേറ്റിലുളള ഗ്രേറ്റ് ഡിവൈഡിംഗ് മലനിരകളിൽ നിന്ന് ഉദ്ഭവിക്കുന്ന ഡാർലിങ് ന്യൂസൗത് വെയിൽസിന്റെ പടിഞ്ഞാറ്, തെക്കുപടിഞ്ഞാറു ഭാഗത്തുകൂടി ഒഴുകി വെന്റ്വർത്ത് നഗരത്തിനുസമീപം മുറേയിൽ സംഗമിക്കുന്നു. ന്യൂ സൗത് വെയിൽസിന്റെ പടിഞ്ഞാറു, തെക്കു പടിഞ്ഞാറ് മേഖലകളിലെ പ്രധാന ജലസ്രോതസ്സാണ് ഡാർലിങ് നദി. ശൈത്യ കാലത്ത് തണുത്തുറഞ്ഞു പോകുന്ന ഡാർലിങ്, വേനൽക്കാലത്ത് സജീവമായി ജലം പ്രദാനം ചെയ്യുന്നതിനാലാണ് ആസ്ട്രേലിയക്കാർ ഈ നദിയെ ഡാർലിങ് നദി എന്ന ഓമനപ്പേരിൽ വിശേഷിപ്പിക്കുന്നത്. ക്യൂൻസ്ലൻഡിനും ന്യൂ സൗത് വെയിൽസിനും മധ്യേ ഡ്യമറേസ്ക്യൂ (Dumaresq), മാസിൻടയർ (Macintyre), ബർവൺ (Barwon) തുടങ്ങി നിരവധി പേരുകളിൽ ഇത് അറിയപ്പെടുന്നു. ഗ്വിഡിർ (Gwydir), നമോയി (Namoi), ബോഗൺ (Bogan) എന്നിവയാണ് ഡാർലിങ് നദിയുടെ പോഷകനദികൾ.
പുറംകണ്ണികൾ
വർഗ്ഗം:ഓസ്ട്രേലിയയിലെ നദികൾ
ദ്വിമാനസമവാക്യം
ഗണിതശാസ്ത്രത്തിൽ ദ്വിമാനസമവാക്യം എന്നത് കൃതി രണ്ടായ ഒരു ബഹുപദസമവാക്യമാണ്. ഇതിന്റെ പൊതുരൂപം
a, b,c ഇവയെ ഗുണോത്തരങ്ങൾ എന്ന് പറയുന്നു.a,x2ന്റെ കൃതിയും b,xന്റെ കൃതിയും c സ്ഥിരാങ്കവും ആണ്.
ദ്വിമാന സൂത്രവാക്യം
ഒരു ദ്വിമാനസമവാക്യത്തിന് രണ്ട് മൂലങ്ങൾ ഉണ്ട്.ഇവ സമ്മിശ്രസംഖ്യകളോ വാസ്തവികസംഖ്യകളോ ആവാം. മൂലങ്ങൾ കണ്ടെത്തുന്നതിന് എന്ന സൂത്രവാക്യം ഉപയോഗിക്കുന്നു.
"±" എന്ന ചിഹ്നം രണ്ട് മൂലങ്ങളെ സൂചിപ്പിക്കാനാണുപയോഗിക്കുന്നത്.ഇവ
വിവേചകം
മുകളിൽ പ്രസ്താവിച്ച സൂത്രവാക്യത്തിൽ വർഗ്ഗമൂലം എന്ന ചിഹ്നത്തിനു അടിയിൽ കിടക്കുന്ന സംഖ്യയേയാണ് വിവേചകം എന്ന് പറയുന്നത്.ഇതിനെ ഇപ്രകാരം സൂചിപ്പിക്കാം. വാസ്തവിക ഗുണോത്തരങ്ങളുള്ള ദ്വിമാനസംകവാക്യത്തിന് സമ്മിശ്രമൂലങ്ങളോ വാസ്തവികമൂലങ്ങളോ ഉണ്ടാവാം.വിവേചകമാണ് മൂലങ്ങളുടെ സ്വഭാവത്തേയും എണ്ണത്തേയും നിർണ്ണയിക്കാൻ ഉപയോഗിക്കുന്നത്.
വർഗ്ഗം:ഗണിതം
മൊസാദ്
right|thumb|200px|മൊസാദിന്റെ ഔദ്യോഗികചിഹ്നം ഇസ്രായേലിന്റെ രഹസ്യാന്വേഷണ ഏജൻസിയാണ് മൊസാദ്. അമേരിക്കയുടെ സെൻട്രൽ ഇന്റലിജൻസ് ഏജൻസിയോടും ബ്രിട്ടന്റെ എം.ഐ. 6 നോടും കിടപിടിക്കുന്ന ലോകത്തിലെ പ്രമുഖ ചാരസംഘടനയാണിത്. ഇസ്രായേലിന്റെ സുരക്ഷിതത്വത്തിനും സുസ്ഥിരതയ്ക്കുമായി മൊസാദ് നിലകൊള്ളുന്നു. 1951 ഏപ്രിലിൽ രൂപവത്കരിച്ച ഈ സംഘടനയുടെ ആസ്ഥാനം ടെൽ അവീവാണ്. ഇസ്രായേലി പൗരന്മാരെ വധിക്കരുതെന്ന ഉദ്ദേശം പുലർത്തുന്ന ഈ സംഘടനയ്ക്ക് സഖ്യരാജ്യങ്ങളിൽ വച്ച് വധം നടത്താൻ അനുവാദമുണ്ട്‌. മൊസാദിന്റെ അംഗങ്ങളിൽ പലരും ഇസ്രായേൽ പ്രതിരോധ സേനയിൽ സേവനം അനുഷ്ഠിച്ചവരും, അതിലെ ഉയർന്ന ഉദ്യോഗസ്ഥരും ആണെങ്കിലും ഇത് ഒരു സൈനിക സ്ഥാപനമല്ല. ഏകദേശം 1600 പേർ ഇതിൽ പ്രവർത്തിക്കുന്നു.
സംഘടനയെക്കുറിച്ച്
വിവരശേഖരണം, രാഷ്ട്രീയ കൃത്യനിർവ്വഹണം, വധം, അട്ടിമറി, ഗവേഷണം, സാങ്കേതികവികസനം എന്നീ കാര്യ നിർവ്വഹണത്തിനായി എട്ടു വകുപ്പുകൾ മൊസാദിന്റെ കീഴിൽ പ്രവർത്തിക്കുന്നു.
പ്രമുഖ ഓപ്പറേഷനുകൾ
സോവിയറ്റ് കമ്മ്യൂണിസ്റ്റ് പാർട്ടിയുടെ ഇരുപതാം കോൺഗ്രസ്സിൽ, സ്റ്റാലിനെ തള്ളിപ്പറഞ്ഞുകൊണ്ട് ക്രൂഷ്ചേവ് നടത്തിയ പ്രസംഗം പുറത്തു കൊണ്ടു വന്നത്, 1972 ലെ മ്യൂണിച്ച് ഒളിമ്പിക്സ് കൂട്ടക്കൊലയ്ക്ക് ഉത്തരവാദികളായവരെ വധിച്ചത്, അഡോൾഫ് ഇച്മാനെ തട്ടിക്കൊണ്ടു പോയത്, ഇറാഖിലെ ഒസിറാഗ് അണു നിലയത്തെക്കുറിച്ച് രഹസ്യ വിവരം ശേഖരിച്ച് 1981ൽ ഇസ്രായേലി വ്യോമാക്രമണത്തിലൂടെ അതു തകർത്തത് എന്നിവ മൊസാദിന്റെ പ്രമുഖ ഓപ്പറേഷനുകളാണ്.
വിമർശനം
ഇസ്രയേലിന്റെ ശത്രുക്കൾക്കെതിരെ തീവ്രമായ ആക്രമണങ്ങൾ നടത്തുന്നതായുള്ള  വിമർശനം മൊസ്സാദിനെതിരെ പലപ്പോഴും ഉയരാറുണ്ട്. കൊലപാതകങ്ങൾ ,തട്ടിക്കൊണ്ടുപോകൽ പീഡിപ്പിക്കൽ എന്നിവയും ഇതിന്റെ ഭാഗമായി മൊസ്സാദ് ചെയ്യുന്നു. മാത്രമല്ല അന്തർദേശീയ നിയമങ്ങൾ ലംഘിക്കുന്നതായും ആരോപണം ഉണ്ട്. ഹമാസ് സൈനിക കമാണ്ടർ മഹ്മൂദ് അൽ മഫൂഹ്, 2010 ജനുവരി 19 ന്‌ ദുബായിലെ ഒരു ഹോട്ടലിൽ  കൊലചെയ്യപ്പെട്ടതിനു പിന്നിലും  ഇസ്രയേൽ ചാര സംഘടനായായ മൊസ്സദ് ആണെന്ന് ശക്തമായി സംശയിക്കപ്പെടുന്നു.
അവലംബം
വർഗ്ഗം:രഹസ്യാന്വേഷണസംഘടനകൾ വർഗ്ഗം:മൊസാദ്
ദി കൗണ്ട് ഒഫ് മോണ്ടി ക്രിസ്റ്റോ
എഡ്മണ്ട് ഡാന്റിസ് ആണ് ഈ നോവലിലെ നായകൻ.
ദി കൌണ്ട് ഒഫ് മോണ്ടി ക്രിസ്റ്റോ(The Count of Monte Cristo(French:Le comte de Monte-Cristo)) അലക്സാണ്ടർ ഡ്യൂമാസ് എഴുതിയ ഒരു സാഹസിക നോവൽ ആണ്. ഈ നോവലിനെ ഡൂമയുടെ വളരെ പ്രശസ്തമായ  ദി ത്രീ മസകെറ്റീർസിനോടൊപ്പമാണ്(The Three Musketeers) പരിഗണിക്കുന്നത്. കൂടാതെ ഇന്നുവരെ ഏറ്റവും കൂടുതൽ വിറ്റഴിക്കപ്പെടുന്ന പുസ്തകങ്ങളുടെ ഇടയിലാണ് ഇതിന്റെ സ്ഥാനം. 1844 ലാണ് ഈ നോവൽ പൂർത്തിയായത്.
ഈ കഥ നടക്കുന്നത് ഫ്രാൻസ്, ഇറ്റലി, മദ്ധ്യധരണ്യാഴിയിലെ ദ്വീപ്, ലെവന്റ് എന്നിവിടങ്ങളിലാണ്. 1815-1838 കാലഘട്ടങ്ങളിലെ ചരിത്രപരമയ രംഗപശ്ചാത്തലമാണ് ഈ പുസ്തകത്തിന്റെ മൌലികാധാരം. ഒരു സാഹാസിക കഥയുടെ ശൈലിയിൽ പറയുന്ന ഇതിന്റെ മൌലികമായ പ്രമേയം പ്രതീക്ഷ, നീതി, പ്രതികാരം, കാരുണ്യം, മാപ്പ്, മരണം തുടങ്ങിയവയുമായി ബന്ധപ്പെട്ടതാണ്.
വർഗ്ഗം:ഫ്രഞ്ച് നോവലുകൾ
അഡോണ
ആംഗലകവിയായ ഷെല്ലിയുടെ (1792-1822) പ്രസിദ്ധമായ അജപാലവിലാപകാവ്യമാണ് (Pastoral elegy) അഡോണ. അസാമാന്യമായ പ്രതിഭാവിലാസം ആവിഷ്കരിച്ചുകൊണ്ട് ആംഗലസാഹിത്യത്തിൽ പ്രത്യക്ഷപ്പെട്ട മറ്റൊരു കവിയായ ജോൺ കീറ്റ്സിന്റെ അകാലചരമത്തിൽ അനുശോചിച്ചെഴുതിയതാണ് ഈ കൃതി. ക്ഷയരോഗബാധിതനായിരുന്ന കീറ്റ്സ് 1821 ഫെബ്രുവരി 23-ന് റോമിൽവച്ചു നിര്യാതനായി. അദ്ദേഹത്തിന്റെ എൻഡിമിയൺ (Endymion) എന്ന കൃതിയെപ്പറ്റി ക്വാർട്ടർലി റിവ്യൂ എന്ന ആനുകാലികപ്രസിദ്ധീകരണത്തിൽ വന്ന നിശിതമായ പ്രതികൂലവിമർശനമാണ് മരണകാരണം എന്നു ഷെല്ലി ധരിച്ചു. തൻമൂലം ഉണ്ടായ അന്തഃക്ഷോഭമാണ് ഈ വിലാപകാവ്യത്തിന്റെ രചനയ്ക്കു പ്രേരകം.
വിലാപകാവ്യം
അഡോണേ- കീറ്റ്സിന്റെ ചരമത്തെ അധികരിച്ചുള്ള ഒരു വിലാപഗീതം എന്ന പേരാണ് കാവ്യത്തിനു നല്കിയിരിക്കുന്നതെങ്കിലും അത് കീറ്റ്സിനെയോ കീറ്റ്സിന്റെ ചരമത്തെയോ മാത്രം സംബന്ധിച്ചുള്ള ഒരു കൃതിയല്ല. കീറ്റ്സിനും ഷെല്ലിക്കും തമ്മിൽ വ്യക്തിപരമായ അടുപ്പം ഉണ്ടായിരുന്നില്ല. യഥാർഹം അംഗീകരിക്കപ്പെടാതെ അകാലത്തിൽ അന്തരിച്ച ഉജ്ജ്വലപ്രതിഭനായ ഒരു കവിയെച്ചൊല്ലി ഹൃദയാലുവായ മറ്റൊരു കവി ചെയ്യുന്ന ഉദ്വേഗാന്വിതമായ വിലാപനമാണിത്. ഷെല്ലിതന്നെ പുരോഭാഗികളുടെ പ്രതികൂലനിരൂപണശരങ്ങൾ ധാരാളം ഏറ്റിട്ടുള്ള ആളാണ്. തന്നിമിത്തം അദ്ദേഹം കീറ്റ്സിന്റെ വേർപാടിൽ വികാരഭരിതനും ദുഃഖിതനും ആയതു സ്വാഭാവികമാണ്. സ്വാനുഭവങ്ങളെപ്പറ്റിയുള്ള ചിന്ത പ്രസ്തുത കൃതിയിൽ ധാരാളം കടന്നുകൂടിയിട്ടുണ്ട്.
ബി.സി. 3-ാം ശ.-ത്തിൽ സിസിലിയിൽ ജീവിച്ചിരുന്ന ബിയോൺ, അദ്ദേഹത്തിന്റെ ശിഷ്യനായ മോർക്കസ് എന്നീ അജപാലവിലാപകാവ്യകാരൻമാരുടെ ചുവടുപിടിച്ചാണ് ഷെല്ലി ഈ കൃതി രചിച്ചിട്ടുള്ളത്. അഡോണേ എന്നപേരുതന്നെ ബിയോണിന്റെ അഡോണിസിനെച്ചൊല്ലിയുളള വിലാപം (Lament for adonis) എന്ന കൃതിയിൽനിന്നും സ്വീകരിച്ചിട്ടുള്ളതാണ്. സ്പെൻസറുടെ അസ്ത്രോഫൽ, മിൽട്ടന്റെ ലിസിഡസ്, ആർനോൾഡിന്റെ തെർസിസ് എന്നീ വിലാപകാവ്യങ്ങളോട് ഷെല്ലിയുടെ ഈ കൃതിക്കു സാദൃശ്യമുണ്ട്.
കാവ്യത്തിന്റെ രചന
അജപാലവിലാപകാവ്യങ്ങളിലെ സമ്പ്രദായം അനുസരിച്ചു കഥാപാത്രങ്ങളെ പ്രതിരൂപാത്മകമായി ഇതിലും അവതരിപ്പിച്ചിരിക്കുന്നു. അഡോണേ കീറ്റ്സിനെയും, വിലാപകൻമാരായ അജപാലൻമാർ ബൈറൺ, മൂർ, ലേഹണ്ട് മുതലായവരെയും പ്രതിനിധാനം ചെയ്യുന്നു. ആട്ടിൻപറ്റം പരേതന്റെ ഭാവനകളുടെ സ്ഥാനം വഹിക്കുന്നു. പ്രകൃതിശക്തികളും ദേവീദേവൻമാരും മൃതശരീരത്തിനടുത്തെത്തി പരേതന്റെ ഗുണഗണങ്ങൾ അനുസ്മരിച്ചു വിലപിക്കുന്നു. അജപാലകാവ്യസാധാരണമായ പ്രതിരൂപാവരണം ആദ്യവസാനം നിലനില്ക്കുന്നില്ല. കാവ്യം കുറേ ചെല്ലുമ്പോൾ ആരണ്യകപ്രതിബിംബങ്ങളും ആരണ്യകാന്തരീക്ഷവും ഉപേക്ഷിച്ച് കവി സ്വന്തം വിചാരമാർഗ്ഗം പിൻതുടരുന്നതായി കാണാം. ജീവിതമരണങ്ങളുടെ അർഥത്തെയും പ്രപഞ്ചത്തിന്റെ നിയാമകശക്തിയെയുംപറ്റിയുള്ള വിചിന്തനങ്ങളിലേക്ക് കവി യഥാസ്ഥാനം കടക്കുന്നുണ്ട്.
ഷെല്ലിയുടെ ഭാവോജ്വല കാവ്യം
ഷെല്ലിയുടെ കൃതികളിൽവച്ച് ഏറ്റവും ഭാവോജ്ജ്വലവും ഗംഭീരവുമായ കാവ്യമാണ് അഡോണേ. ഷെല്ലിക്കുതന്നെയും ഈ അഭിപ്രായമാണുണ്ടായിരുന്നത്. താൻ വളരെ ശ്രമിച്ചും ശ്രദ്ധിച്ചും എഴുതിയിട്ടുള്ള കൃതിയാണിതെന്നും രചനാവിഷയകമായി തന്റെ എല്ലാ കൃതികളെക്കാളും ഇതു മെച്ചമാണെന്നും അദ്ദേഹം ഗിസ്ബോൺ (Gisbonne) ദമ്പതികൾക്കെഴുതിയ ഒരു കത്തിൽ പ്രസ്താവിച്ചിട്ടുണ്ട്. കീറ്റ്സിന്റെ ചരമംമൂലമുണ്ടായ ഉത്ക്കടദുഃഖം കാവ്യത്തിൽ ഉടനീളം തുടിച്ചു നിൽക്കുന്നു. ആധ്യാത്മികചിന്തയിൽ മറ്റു വിലാപകാവ്യങ്ങൾക്കൊന്നിനും ഇതിനോടൊപ്പം എത്താൻ കഴിഞ്ഞിട്ടില്ല. ഷെല്ലി-മനുഷ്യനും കവിയും (Shell_the Man and the poet) എന്ന ഗ്രന്ഥത്തിൽ എ. ക്ളട്ടൺബ്രൂക്ക് ഇങ്ങനെ അഭിപ്രായപ്പെട്ടിരിക്കുന്നു: ഷെല്ലി എഴുതിയിട്ടുള്ള എല്ലാ കൃതികളിലുംവച്ച് ഉത്കൃഷ്ടം അഡോണേ ആണെന്നാണ് എന്റെ അഭിപ്രായം. അതിൽ തന്റെ പ്രതിഭയ്ക്ക് ഏറ്റവും പറ്റിയ വിഷയം അദ്ദേഹം കണ്ടെത്തി. സംഗീതത്തെയും ഗഹനങ്ങളായ ആശയങ്ങളെയും മുമ്പൊരിക്കലും സാധിച്ചിട്ടില്ലാത്തവിധം അതിൽ സംയോജിപ്പിച്ചിരിക്കുന്നു. രൂപത്തിലും പ്രമേയത്തിലും അതു ശ്രേഷ്ഠമാണ്. പരിചിതമായൊരു വിഷയത്തിൽ ആരംഭിച്ച് ക്രമത്തിൽ സ്വാഭാവികമായ ഒരു പ്രക്രിയയിലൂടെ അജ്ഞാതമേഖലകളിലേക്ക് - പുരാതനമായ അജപാലകാവ്യഭൂമിയിൽനിന്ന് ഷെല്ലിയുടെ തന്നെ ദുർഗമ ചിന്താമണ്ഡലങ്ങളിലേക്കും ഔന്നത്യങ്ങളിലേക്കും - നമ്മെ കൂട്ടിക്കൊണ്ടുപോകുന്നു. അദ്ദേഹംതന്നെ ഇതു തന്റെ കൃതികളിൽവച്ച് ഏറ്റവും നിരവദ്യമാണെന്നു പറഞ്ഞിട്ടുണ്ട്.
മലയാളത്തിൽ അഡോണേയുടെ മാതൃകയിലുള്ള ഒരു കൃതിയാണ് എ.ആർ. രാജരാജവർമയുടെ ചരമം പ്രമാണിച്ച് കുമാരനാശാൻ എഴുതിയ പ്രരോദനം എന്ന വിലാപകാവ്യം.
കീഴാറൂർ
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് കീഴാറൂർ
ജനസംഖ്യ
2001 ലെ സെൻസസ് പ്രകാരംകീഴാറൂരിലെ ജനസംഖ്യ 23595 ആണ്. ഇതിൽ 11598 പുരുഷന്മാരും 11997 സ്ത്രീകളുമുണ്ട്.
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
രുഖ്മബായി
ഒരു ഇന്ത്യൻ ഭിഷഗ്വരയും ഫെമിനിസ്റ്റുമായിരുന്നു രുഖ്മബായി (22 നവംബർ 1864 - 25 സെപ്റ്റംബർ 1955). കൊളോണിയൽ ഇന്ത്യയിൽ ആദ്യമായി പ്രാക്ടീസ് ചെയ്യുന്ന വനിതാ ഡോക്ടർമാരിൽ ഒരാളായും 1884 നും 1888 നും ഇടയിൽ ഒരു ബാല വധുവായി അവളുടെ വിവാഹവുമായി ബന്ധപ്പെട്ട ഒരു സുപ്രധാന നിയമ കേസിൽ ഉൾപ്പെട്ടതിനാലും അവർ കൂടുതൽ അറിയപ്പെടുന്നു. ഈ കേസ് നിരവധി വിഷയങ്ങളിൽ സുപ്രധാനമായ പൊതുചർച്ചകൾ ഉയർത്തി. അതിൽ പ്രധാനമായും ബ്രിട്ടീഷുകാർ ഭരിക്കുന്ന ഇന്ത്യയിലും ഇംഗ്ലണ്ടിലും നിയമം, പാരമ്പര്യം, സാമൂഹ്യ പരിഷ്കരണം, യാഥാസ്ഥിതികത, ഫെമിനിസം എന്നിവ ഉൾപ്പെടുന്നു. ഇത് ആത്യന്തികമായി 1891-ലെ ഏജ് ഓഫ് കൺസെന്റ് ആക്ടിലേക്ക് സംഭാവന നൽകി.
ആദ്യകാലജീവിതം
ജനാർദ്ദൻ പാണ്ഡുരംഗിന്റെയും ജയന്തിബായിയുടെയും പുത്രിയായി മറാത്തി കുടുംബത്തിലാണ് രുഖ്മബായി ജനിച്ചത്. രണ്ട് വയസ്സും അമ്മയ്ക്ക് പതിനേഴും വയസ്സുള്ളപ്പോൾ അച്ഛൻ അന്തരിച്ചു. ഭർത്താവിന്റെ നിര്യാണത്തിന് ആറ് വർഷത്തിന് ശേഷം ബോംബെയിലെ പ്രശസ്ത വൈദ്യനും സാമൂഹിക പ്രവർത്തകനുമായ വിഭാര്യൻ ഡോ. സഖാരം അർജുനനെ ജയന്തിബായ് വിവാഹം കഴിച്ചു. ഈ ദമ്പതികൾ ഉൾപ്പെടുന്ന ജാതി സുതർ (ആശാരി) സമുദായത്തിൽ വിധവകളുടെ പുനർവിവാഹം അനുവദനീയമായിരുന്നു.
രണ്ടര വർഷത്തിനുശേഷം, 11 വയസ്സുള്ള രുഖ്മബായി തന്റെ രണ്ടാനച്ഛന്റെ ബന്ധുവായ 19 കാരനായ ദാദാജി ഭികാജിയെ വിവാഹം കഴിച്ചു. സമകാലിക സാമൂഹിക മാനദണ്ഡങ്ങളിൽ നിന്ന് വ്യതിചലിച്ച്, ദാദാജി രുഖ്മബായിയുടെ കുടുംബത്തോടൊപ്പം ഒരു ഗർജമായി ആയി താമസിക്കാമെന്നും അവർക്ക് പൂർണ്ണമായും വിധേയരായിരിക്കുമെന്ന് ധാരണയിലെത്തിയിരുന്നു. യഥാസമയം വിദ്യാഭ്യാസം നേടുകയും "ഒരു നല്ല മനുഷ്യനായി" മാറുകയും ചെയ്യുമെന്നായിരുന്നു പ്രതീക്ഷ. വിവാഹത്തിന് ആറുമാസം കഴിഞ്ഞ്, രുഖ്മബായ് പ്രായപൂർത്തിയായപ്പോൾ, ഗർഭാധാനത്തിന്റെ പരമ്പരാഗത പരിപാടി വിവാഹത്തിന്റെ ആചാരപരമായ സമാപനത്തിനുള്ള സമയത്തെ സൂചിപ്പിക്കുന്നു. പരിഷ്കരണവാദ പ്രവണതകളിലെ പ്രഗല്ഭനായ വൈദ്യൻ എന്ന നിലയിൽ ഡോ. സഖാരം അർജുൻ നേരത്തെയുള്ള ഗർഭാധാനം അനുവദിച്ചില്ല.
ഇത് 20 വയസ്സുള്ള ഭികാജിയെ അപ്രീതിപ്പെടുത്തി. "ഒരു നല്ല മനുഷ്യനായി" മാറ്റാനുള്ള രുഖ്മാബായിയുടെ കുടുംബത്തിന്റെ ശ്രമത്തെയും അദ്ദേഹം എതിർത്തു. വിദ്യാഭ്യാസത്തോടുള്ള വെറുപ്പിനുപുറമെ, യൂണിവേഴ്സിറ്റിയിൽ ആയിരിക്കേണ്ട പ്രായത്തിൽ ആറാം ക്ലാസ് സ്കൂളിൽ പോകാനുള്ള നിർബന്ധവും പ്രത്യേകിച്ചും ദുഃഖകരമായിരുന്നു. ഇതിനിടയിൽ, ഭികാജിക്ക് അമ്മയെ നഷ്ടപ്പെട്ടു, സഖാരം അർജുന്റെ ഉപദേശത്തിന് വിരുദ്ധമായി, തന്റെ അമ്മാവൻ നാരായൺ ധർമ്മജിക്കൊപ്പം താമസിക്കാൻ തുടങ്ങി. ധർമജിയുടെ വീടിന്റെ അന്തരീക്ഷം ഭിക്കാജിയെ നിസ്സംഗതയുടെയും വഴിപിഴച്ചതിന്റെയും ജീവിതത്തിലേക്ക് കൂടുതൽ തള്ളിവിട്ടു. ഒടുവിൽ കടബാധിതനായ അദ്ദേഹം രുഖ്മബായിയുടെ വീട്ടിലുണ്ടായിരുന്ന സ്വത്ത് ഉപയോഗിച്ച് തീർപ്പാക്കാമെന്ന് പ്രതീക്ഷിച്ചു.
നേരെമറിച്ച്, അതേ വർഷങ്ങളിൽ ഒരു സ്വതന്ത്ര ചർച്ച് മിഷൻ ലൈബ്രറിയിൽ നിന്നുള്ള പുസ്തകങ്ങൾ ഉപയോഗിച്ച് രുഖ്മബായ് വീട്ടിലിരുന്ന് പഠിച്ചു. മതപരവും സാമൂഹികവുമായ പരിഷ്കർത്താക്കളുമായുള്ള അവളുടെ പിതാവിന്റെ ബന്ധം കാരണം, അക്കാലത്ത് പടിഞ്ഞാറൻ ഇന്ത്യയിൽ സ്ത്രീകളുടെ ശക്തമായ വക്താവായ വിഷ്ണു ശാസ്ത്രി പണ്ഡിറ്റിനെപ്പോലുള്ള പ്രമുഖരുമായി അവർ ബന്ധപ്പെട്ടു. ഒപ്പം യൂറോപ്യൻ പുരുഷന്മാരും സ്ത്രീകളും അവളെ ലിബറൽ പരിഷ്കരണവാദത്തിലേക്ക് നയിച്ചു. അമ്മയ്‌ക്കൊപ്പം, പ്രാർത്ഥന സമാജ്, ആര്യ മഹിള സമാജ് എന്നിവരുടെ പ്രതിവാര മീറ്റിംഗുകളിലും പതിവായി പങ്കെടുത്തിരുന്നു.
12 വയസ്സുള്ള രുഖ്മബായി ധർമജിയുടെ വീട്ടിലേക്ക് ഭികാജിക്കൊപ്പം താമസിക്കാൻ വിസമ്മതിച്ചു, ഈ തീരുമാനം അവളുടെ രണ്ടാനച്ഛന്റെ പിന്തുണയോടെയായിരുന്നു.
ഭിക്കാജി നടത്തിയ കേസ്
1875-ൽ പതിനൊന്നാം വയസ്സിൽ വിവാഹിതയായ രുക്മാഭായ്, പക്ഷെ തന്റെ ഭർത്താവായിരുന്ന ദാദാജി ബികാജിയെ ഒന്നിച്ചുള്ള ജീവിതമാരംഭിക്കാൻ അനുവദിച്ചിരുന്നില്ല. തന്റെ വളർത്തച്ഛനായ ശക്താറാം അർജുൻ പിന്തുണച്ചതോടെ രുക്മാഭായ് ഭർതൃഭവനത്തിലേക്ക് പോകാൻ വിസമ്മതിച്ചു. 1884-ൽ വളർത്തച്ഛനെതിരെ കേസുമായി ബികാജി രംഗത്തുവന്നു. ചെറുപ്രായത്തിൽ നടത്തപ്പെട്ട വിവാഹമായതിനാൽ ഭർതൃവീട്ടിലേക്ക് പോകാൻ നിർബന്ധിക്കാനാവില്ലെന്ന 1885-ലെ ആദ്യ വിധി രുക്മാഭായിക്ക് അനുകൂലമായിരുന്നു. 1886-ൽ വീണ്ടും വിചാരണക്ക് വന്ന കേസിനിടയിൽ പക്ഷെ കാര്യങ്ങൾ മാധ്യമങ്ങളും നേതാക്കളും ബികാജിക്കനുകൂലമായി വ്യാപകമായ പ്രചാരണം നടത്തി. ഹിന്ദു വികാരങ്ങളെ നോവിപ്പിക്കുന്ന വിധിയായി അവരതിനെ വ്യാഖ്യാനിച്ചു. 1887-ലെ അന്തിമ വിധിയിൽ ഹിന്ദു നിയമപ്രകാരം ഭർത്താവിന്റെ കൂടെ പോകാൻ കോടതി വിധിച്ചു. . അല്ലെങ്കിൽ ആറുമാസത്തെ ജയിൽ വാസമാണ് കോടതി രുക്മാഭായ്ക്ക് വിധിച്ചത്. തടവ് തെരഞ്ഞെടുത്തതായി രുക്മാഭായ് പറഞ്ഞു. ഇതോടെ കാര്യങ്ങൾ കൂടുതൽ വിവാദങ്ങളിലേക്ക് നീങ്ങി. രുക്മാഭായ് ഇംഗ്ലീഷ് വിദ്യാഭ്യാസത്തിന്റെ ഫലമായാണ് വിമതസ്വരമുയർത്തുന്നതെന്ന് പറഞ്ഞ ബാലഗംഗാധര തിലകൻ ഹിന്ദുമതം അപകടത്തിലാണെന്ന് പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:1864-ൽ ജനിച്ചവർ വർഗ്ഗം:1955-ൽ മരിച്ചവർ വർഗ്ഗം:മറാഠികൾ വർഗ്ഗം:ഇന്ത്യയിലെ വനിതാ ഭിഷഗ്വരർ
തോമസ് കുര്യാളശേരി
ക്രൈസ്തവസഭയിലെ ഒരു ദൈവദാസനാണ് മാർ തോമസ് കുര്യാളശേരി. (ജനനം: ജനുവരി 14, 1873; മരണം: ജൂൺ 2, 1925). ഇദ്ദേഹത്തിന്റെ നന്മയും ശ്രേഷ്ഠഗുണങ്ങളും പരിഗണിച്ച് ബെനെഡിക്ട് പതിനാറാമൻ മാർപ്പാപ്പ ബിഷപ്പ് കുര്യാളശേരിയെ വാഴ്ത്തപ്പെട്ടവാനാക്കുവാനുള്ള കല്പന നൽകി. ചങ്ങനാശേരി രൂപതയുടെ ആദ്യ ബിഷപ്പായിരുന്നു ഇദ്ദേഹം. 1873 ജനുവരി 14 ന് കോട്ടയം ജില്ലയിൽ ചങ്ങനാശ്ശേരി താലൂക്കിൽ (അന്ന് കോട്ടയം ജില്ലയിലായിരുന്നു ചമ്പക്കുളം) ചമ്പക്കുളത്താണ് ഇദ്ദേഹത്തിന്റെ ജനനം.1925 ജൂൺ 2-ന് റോമിൽ വച്ച് അന്തരിച്ചു.
ജീവചരിത്രം
പതിനാറാം വയസ്സിൽ റോമിലെ പ്രൊപ്പഗാന്താ കോളേജിൽ ചേർന്നു. പത്തു വർഷത്തെ പഠനം കഴിഞ്ഞ് 1899-ൽ വൈദികപ്പട്ടം സ്വീകരിച്ചു. 1911-ൽ ചങ്ങനാശ്ശേരിയുടെ വികാരി അപ്പസ്തോലിക്കയായി. സ്ത്രീകൾക്കു വേണ്ടി വാഴപ്പള്ളിയിൽ ആരാധനാമഠം 1908-ൽ സ്ഥാപിച്ചു. 1914-ൽ വീണ്ടും റോമിലെത്തി മാർപാപ്പയെ സന്ദർശിച്ചു. 1921-ൽ സെന്റ് ബർക്കുമാൻസ് കോളേജ് സ്ഥാപിക്കുന്നതിനായി മുൻ നിരയിൽ നിന്നു പ്രവർത്തിച്ചു. 1925-ൽ വീണ്ടും റോം സന്ദർശിക്കുകയും ആസമയത്ത് മരണമടയുകയും ചെയ്തു. വത്തിക്കാനു സമീപം റോമാ നഗരത്തിൽ സംസ്കരിച്ചു.
അവലംബം
വർഗ്ഗം:1873-ൽ ജനിച്ചവർ വർഗ്ഗം: 1925-ൽ മരിച്ചവർ വർഗ്ഗം:ജനുവരി 14-ന് ജനിച്ചവർ വർഗ്ഗം:ജൂൺ 2-ന് മരിച്ചവർ
വർഗ്ഗം:സിറോ-മലബാർ സഭയുടെ ബിഷപ്പുമാർ വർഗ്ഗം:സിറോ മലബാർ സഭയിലെ ധന്യർ
കണ്ണമാലി
എറണാകുളം ജില്ലയിൽ, കൊച്ചി  താലൂക്കിലെ ചെല്ലാനം പഞ്ചായത്തിൽ ഉൾപ്പെട്ട ഒരു തീരദ്ദേശഗ്രാമമാണ് കണ്ണമാലി.കിഴക്ക് കണ്ണമാലിക്കായലും പടിഞ്ഞാറ് അറബിക്കടലും തെക്ക് കണ്ടക്കടവും വടക്ക് ചെറിയകടവും അതിരിടുന്ന ഒരു ഗ്രാമമാണിത്.ഏകദേശം 3കി.മീ. മാത്രം നീളവും 700മീ.നും 600മീ.നും ഇടയ്ക്ക് വീതിയുമുള്ള ഒരു കൊച്ചുഗ്രാമം.
ചരിത്രം
കടലിനോട് ചേർന്ന് കിടക്കുന്ന ഈ പ്രദേശം ഒരു തുറമുഖം ആയിരുന്നു. ഇവിടുത്തെ തുറമുഖവുമയി ബന്ധപ്പെട്ട് ഉയരം കൂടിയ മാളികപ്പുരകളിൽ കപ്പലുകളുടെ വരവ് അറിയുവാൻ ദൂരദർശിനികൾ ഉണ്ടായിരുന്നു. 'മാലി' എന്ന പദം സൂചിപ്പിക്കുന്നത് തുറമുഖം എന്നത്രേ. കപ്പലുകലുടെ വരവും നോക്കി വഴി'ക്കണ്ണു'മായി നോക്കിയിരിക്കുന്ന തുറമുഖം എന്നതിനാൽ കണ്ണമാലി എന്ന പേരുണ്ടായി.
തേമിസ്
ഗ്രീക്ക് പുരാണത്തിലെ ആദിമ ടൈറ്റന്മാരിൽ ഉള്ള ഒരു ദേവതയാണ് ആണ് തേമിസ്. നീതിയുടെ ദേവതയാണ് തേമിസ്.
അവലംബം
വർഗ്ഗം:ഗ്രീക്ക് പുരാണം - അപൂർണ്ണലേഖനങ്ങൾ വർഗ്ഗം:ടൈറ്റന്മാർ
എം 16
എം 16 അഥവാ യുണൈറ്റഡ് സ്റ്റേറ്റ്സ് റൈഫിൾ എന്നത് 5.56 മില്ലീമീറ്റർ കാലിബറുള്ള റൈഫിൾ കുടുംബത്തിലെ തോക്കിന്റെ പൊതു നാമമാണ്‌. ഇവ ആർമലൈറ്റ് എ ആർ 15 എന്ന റൈഫിളിൽ നിന്നും ഉണ്ടാക്കിയെടുക്കുകയും പിന്നീട് കോൾട്ട് വികസിപ്പിച്ചെടുക്കുകയും ചെയ്തതാണ്‌.M4,M60തുടങ്ങിയവയാണ് മറ്റു യുണൈറ്റെഡ് സ്റ്റേറ്റ്സ് റൈഫിളുകൾ.മിനിറ്റിൽ 700 നും 900നും ഇടയിൽ ഫയറിംഗ് റേറ്റ് ഇവയ്ക്കുണ്ട്.അസോൾട്ട് റൈഫിൾ എന്ന വിഭാഗത്തിൽപ്പെടുന്ന ഇവ 80ലക്ഷത്തോളം എണ്ണം നിർമ്മിക്കപ്പെട്ടിട്ടുണ്ട്
പുറത്തേക്കുള്ള കണ്ണികൾ
വർഗ്ഗം:അസോൾട്ട് റൈഫിളുകൾ
മഞ്ഞിനിക്കര ദയറ
കേരളത്തിലെ പ്രധാന ക്രൈസ്തവ തീർത്ഥാടന കേന്ദ്രങ്ങളിലൊന്നാണ് മഞ്ഞിനിക്കര ദയറ എന്നറിയപ്പെടുന്ന മോർ ഇഗ്നേഷ്യസ് ദയറ. പത്തനംതിട്ട ജില്ലയിലെ ഓമല്ലൂരിന് സമീപം സ്ഥിതി ചെയ്യുന്ന മഞ്ഞിനിക്കര കുന്നിലാണ് ഈ ദയറ (സന്ന്യാസ ആശ്രമം) സ്ഥാപിതമായിരിക്കുന്നത്. സുറിയാനി ഓർത്തഡോക്സ്‌ സഭയുടെ തലവനായിരുന്ന ഇഗ്നാത്യോസ് ഏലിയാസ് തൃതീയൻ പാത്രിയർക്കീസിന്റെ കബറിടം ഇവിടെ സ്ഥിതി ചെയ്യുന്നു.
മലങ്കരയിലെ അന്ത്യോഖ്യൻ പ്രതിനിധിയായിരുന്ന മോർ യൂലിയോസ് ഏലിയാസ് ക്വോറോ ആണ് ദയറയുടെ സ്ഥാപകൻ. മലങ്കരയിലെ സഭാതർക്കവുമായി ബന്ധപ്പെട്ട് കേരളത്തിലെത്തിയ ഏലിയാസ് തൃതീയൻ പാത്രിയർക്കീസ് ബാവാ ഇടവകാംഗങ്ങളുടെ ക്ഷണപ്രകാരം മഞ്ഞിനിക്കര ദേവാലയവും സന്ദർശിക്കുവാൻ താത്പര്യപ്പെട്ടു. 1932 ഫെബ്രുവരി 11-ന് ഇവിടെയെത്തിയ ബാവാ 1932 ഫെബ്രുവരി 13-ന് ഇവിടെ വച്ച് മരണമടയുകയും ദയറയിൽ സംസ്കരിക്കപ്പെടുകയും ചെയ്തു. ഏലിയാസ് തൃതീയൻ ബാവായുടെ ഓർമ്മപ്പെരുന്നാളായി ആചരിക്കുന്ന ഫെബ്രുവരി 12,13 തീയതികളിൽ ആയിരക്കണക്കിനു തീർത്ഥാടകർ പദയാത്രാസംഘങ്ങളായി ഇവിടേക്ക് വരാറുണ്ട്. ഈ പെരുന്നാളിൽ സംബന്ധിക്കുവാൻ അന്ത്യോഖ്യൻ പാത്രിയർക്കീസിന്റെ പ്രതിനിധിയും എല്ലാ വർഷവും എത്തിച്ചേരാറുണ്ട്.
സാന്റോൾ
ഒരു നിത്യഹരിത വൃക്ഷമാണ് സാന്റോൾ. ഇരുപത്തഞ്ചു മീറ്ററിലധികം ഉയരത്തിൽ വളരുന്നു. ഇലകൾക്ക് മങ്ങിയ പച്ചനിറമാണ്.
പൂവും കായും
വേനൽക്കാലത്താണ് പൂക്കുന്നത്. ശാഖകളിൽ ചെറു കുലകളായി പൂക്കൾ വിരിയുന്നു. പുക്കൾക്ക് ഇളം മഞ്ഞനിറമാണ്. ഒരു കുലയിൽ മൂന്നു നാലു കായ്കൾ വീതം ഉണ്ടാകാറുണ്ട്. വലിയ പാഷൻഫ്രൂട്ടിന്റെ വലിപ്പവും ആകൃതിയുമാണുള്ളത്. ജൂലൈ മാസത്തിൽ കായ് പഴുത്തു തുടങ്ങും. പഴത്തിന്റെ ഉള്ളിലെ അല്ലിയാണ് ഭക്ഷണ യോഗ്യമായത്. മഞ്ഞനിറത്തിലുള്ള പഴത്തിന് നല്ല മധുരമാണ്.
മഞ്ഞിനിക്കര ദയറ
കണ്ണികൾ
മഞ്ഞിനിക്കര തീർ‍ഥാടനത്തിന്റെ വീഡിയോ ദൃശ്യം - സംസ്ഥാന വിനോദസഞ്ചാര വകുപ്പിന്റെ വെബ്സൈറ്റ്
വർഗ്ഗം:പത്തനംതിട്ട ജില്ല
സാന്റോൾ
കൃഷിരീതി
സാധാരണയായി ഇന്തോനേഷ്യ, തായ്‌ലൻഡ് എന്നീ രാജ്യങ്ങളിൽ കണ്ടുവരുന്ന സന്റോൾ കേരളത്തിലെ കാലാവസ്ഥയിലും നന്നായി വളരും. ജൈവവളവും മണ്ണുംചേർത്ത് ഒരു വർഷം വളർത്തി സൂര്യപ്രകാശം ലഭിക്കുന്ന നീർവാർച്ചയുള്ള സ്ഥലത്തു നടാം. അരമീറ്റർ വീതം നീളവും വീതിയും താഴ്ച്ചയും ഉള്ളകഴികളിൽ അടിവളമായി ഉണങ്ങിയ ചാണകം നിറച്ച് തൈ നടാം. സാന്റോൾ വളർന്ന് നാലു വർഷത്തിനുള്ളിൽ കായ്ഫലം തരും.
പുറംകണ്ണികൾ
വർഗ്ഗം:വൃക്ഷങ്ങൾ വർഗ്ഗം:പഴങ്ങൾ
മനോജ് ആലപ്പുഴ
മലയാള സിനിമാ രംഗത്തെ ഒരു വസ്ത്രാലങ്കാരകനായിരുന്നു മനോജ് ആലപ്പുഴ (1969 ഓഗസ്റ്റ് 15 - 2011 ഡിസംബർ 1). അൻപതോളം ചലച്ചിത്രങ്ങൾക്ക് ഇദ്ദേഹം വസ്ത്രാലങ്കാരം നിർവഹിച്ചിട്ടുണ്ട്.
ജീവിതരേഖ
കേരളത്തിലെ ആലപ്പുഴയിൽ ചേപ്പുങ്കേരി ശ്രീധരൻപിള്ളയുടെയും രാജമ്മയുടേയും മകനായി 1969 ഓഗസ്റ്റ് 15ന് ഇന്ത്യൻ സ്വാതന്ത്ര്യദിനത്തിൽ മനോജ് ജനിച്ചു. നഗരത്തിലെ വിവിധ സ്ഥാപനങ്ങളിൽ തയ്യൽ ജോലി ചെയ്യുന്നതിനിടെ വസ്ത്രാലങ്കാരകനായ വേലായുധൻ കീഴില്ലത്തെ പരിചയപ്പെടുകയും അദ്ദേഹത്തിന്റെ സഹായിയായി പ്രവർത്തിക്കുകയും ചെയ്തു. ആലഞ്ചേരി തമ്പ്രാക്കൾ എന്ന മലയാളചിത്രത്തിലൂടെ ആദ്യമായി സ്വതന്ത്ര വസ്ത്രാലങ്കാരകനായി. വീണ്ടും കണ്ണൂർ എന്ന ചിത്രത്തിന്റെ അണിയറപ്രവർത്തനങ്ങളിലായിരുന്ന ഇദ്ദേഹം രോഗബാധ മൂലം കോഴിക്കോട് മെഡിക്കൽ കോളേജിൽ പ്രവേശിപ്പിക്കപ്പെട്ടു. തുടർന്ന് ആശുപത്രിയിൽ വെച്ചു തന്നെ 2011 ഡിസംബർ 1-ന് തന്റെ 42-ആം വയസ്സിൽ അന്തരിച്ചു.
പുരസ്കാരങ്ങൾ
സി.ഐ.ഡി. മൂസ എന്ന ചിത്രത്തിലെ വസ്ത്രാലങ്കാരത്തിന് 2003-ലെ മികച്ച വസ്ത്രാലങ്കാരകനുള്ള പുരസ്കാരവും, ട്വന്റി20 എന്ന ചലച്ചിത്രത്തിന് 2009 ലെ മികച്ച വസ്ത്രാലങ്കാരകനുള്ള പുരസ്കാരവും ലഭിച്ചു.
അവലംബം
വർഗ്ഗം:1969-ൽ ജനിച്ചവർ വർഗ്ഗം:2011-ൽ മരിച്ചവർ വർഗ്ഗം:ഓഗസ്റ്റ് 15-ന് ജനിച്ചവർ വർഗ്ഗം:ഡിസംബർ 1-ന് മരിച്ചവർ വർഗ്ഗം:മലയാളചലച്ചിത്രവസ്ത്രാലങ്കാരകർ വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഗുലാം ഗിരി
മഹാരാഷ്ട്രയിലെ സാമൂഹ്യ നവോത്ഥാന നായകനായിരുന്ന ജ്യോതി റാവു ഫൂലെ രചിച്ച മറാത്തി ഗ്രന്ഥമാണ് ഗുലാം ഗിരി. അടിമത്തം എന്നാണ് ഈ വാക്കിന്റെ അർത്ഥം. 1873 ൽ പ്രസിദ്ധീകരിച്ച ഈ ഗ്രന്ഥത്തിൽ ഫൂലെയുടെ ആശയ ചിന്താഗതികൾ പ്രതിപാദിച്ചിരിക്കുന്നു. ജാതി വ്യവസ്ഥക്കെതിരെ ശക്തമായ ‌പ്രതികരണങ്ങൾ ഈ ഗ്രന്ഥത്തിലുണ്ട്. പതിന്നാറ് അധ്യായങ്ങളുള്ള ഈ ഗ്രന്ഥത്തിൽ നാല് കവിതകളും ഉൾപ്പെടുത്തിയിരിക്കുന്നു. ജ്യോതിബായും ദോണ്ടിബ എന്ന സാങ്കൽപ്പിക കഥാ പാത്രവുമായുള്ള സംഭാഷണം എന്ന നിലയിലാണ് ഈ ഗ്രന്ഥത്തിന്റെ രചന.
അവലംബം
വർഗ്ഗം:മറാഠി വർഗ്ഗം:19-ആം നൂറ്റാണ്ടിലെ പുസ്തകങ്ങൾ വർഗ്ഗം:1870-കളിലെ പുസ്തകങ്ങൾ
ചെറുപുഴ ഗ്രാമപഞ്ചായത്ത്
കണ്ണൂർ ജില്ലയിലെ പയ്യന്നൂർ താലൂക്കിലെ പയ്യന്നൂർ ബ്ളോക്കിലെ പരിധിയിൽ ഉൾപ്പെടുന്ന ഒരു ഗ്രാമപഞ്ചായത്താണ് ചെറുപുഴ ഗ്രാമപഞ്ചായത്ത്. ചെറുപുഴ പഞ്ചായത്തിന്റെ അതിരുകൾ കിഴക്ക് കർണ്ണാടക സംസ്ഥാനം, ഉദയഗിരി, ആലക്കോട് ഗ്രാമപഞ്ചായത്തുകൾ, വടക്ക് കർണ്ണാടക സംസ്ഥാനം, ഈസ്റ്റ് എളേരി (കാസർകോഡ്) ഗ്രാമപഞ്ചായത്ത്, തെക്ക് ആലക്കോട്, പടിഞ്ഞാറ് പെരിങ്ങോം-വയക്കര, ആലക്കോട്, ഈസ്റ്റ് എളേരി (കാസർകോഡ്)  ഗ്രാമപഞ്ചായത്തുകൾ എന്നിവയാണ്. 2000 ഒക്ടോബർ 2-നാണ്‌ ഈ ഗ്രാമപഞ്ചായത്ത് സ്ഥാപിതമായത്. .
അവലംബം
വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ശതമാനം
ഛേദം 100 ആയിട്ടുള്ള ഒരു ഭിന്നസംഖ്യയെ ആണ് ശതമാനം എന്നു പറയുന്നത് .ശതമാനം(Percentage) എന്ന വാക്കിൻറെ അർത്ഥം 'നൂറിൽ ഇത്ര'(per hundred) എന്നാണ് .എളുപ്പത്തിൽ എഴുതുന്നതിനായി ശതമാന ചിഹ്നം (%) ഉപ യോഗിച്ച് എഴുതുന്നു.ഉദാഹരണത്തിനു  25/100 എന്നത് 25% എന്ന് എഴുതാം. ദശാംശസംഖ്യാവ്യവസ്ത ഉപയോഗിച്ച് ഇത് .25 എന്നും എഴുതാം
വർഗ്ഗം:ഗണിതം
അസൂസ്
2021 ജനുവരിയിലെ യൂണിറ്റ് വിൽപ്പന പ്രകാരം ലോകത്തിലെ അഞ്ചാമത്തെ വലിയ പിസി വെണ്ടറാണ് അസൂസ്. ബിസിനസ് വീക്കിന്റെ "ഇൻഫോടെക് 100", "ഏഷ്യയിലെ മികച്ച 10 ഐടി കമ്പനികൾ" റാങ്കിംഗിൽ അസൂസ് പ്രത്യക്ഷപ്പെടുന്നു, കൂടാതെ 2008 ലെ തായ്‌വാൻ ടോപ്പ് 10 ഗ്ലോബൽ ബ്രാൻഡുകളുടെ സർവേയിലെ ഐടി ഹാർഡ്‌വെയർ വിഭാഗത്തിൽ ഒന്നാം സ്ഥാനത്താനുള്ളത് ആസ്തി 1.3 ബില്യൺ ഡോളർ. 2357 എന്ന ടിക്കർ കോഡിന് കീഴിൽ തായ്‌വാൻ സ്റ്റോക്ക് എക്സ്ചേഞ്ചിൽ അസൂസിന് ഒരു പ്രാഥമിക ലിസ്റ്റിംഗും എഎസ്കെഡി(ASKD) എന്ന ടിക്കർ കോഡ് പ്രകാരം ലണ്ടൻ സ്റ്റോക്ക് എക്സ്ചേഞ്ചിൽ ദ്വിതീയ ലിസ്റ്റിംഗും കൂടാതെ ഒരു ചൈന കമ്പിനി കൂടി ആണ്
പേര്
കമ്പനിയെ സാധാരണയായി ചൈനീസ് ഭാഷയിൽ "അസൂസ്" അല്ലെങ്കിൽ ഹുഷു എന്ന് വിളിക്കുന്നു (പരമ്പരാഗത ചൈനീസ്: 華碩; ലളിതവൽക്കരിച്ച ചൈനീസ്: 华硕, അക്ഷരാർത്ഥത്തിൽ "ചൈനീസിന്റെ മികവ് /", ഇവിടെ "ഹുവ" (華) ചൈനയെ സൂചിപ്പിക്കുന്നു.) കമ്പനി വെബ്‌സൈറ്റ്, ഗ്രീക്ക് പുരാണത്തിലെ ചിറകുള്ള കുതിരയായ പെഗാസസിൽ നിന്നാണ് അസൂസ് എന്ന പേര് ഉത്ഭവിച്ചത്. അക്ഷരമാലാക്രമത്തിൽ പേരിന് ഉയർന്ന സ്ഥാനം നൽകുന്നതിന് പദത്തിന്റെ അവസാന നാല് അക്ഷരങ്ങൾ മാത്രമാണ് ഉപയോഗിച്ചത്. കമ്പനിയുടെ മുദ്രാവാക്യം / ടാഗ്‌ലൈൻ "റോക്ക് സോളിഡ് ആണ്. ഹാർട്ട് ടച്ചിംഗ്", തുടർന്ന് "പ്രചോദനാത്മകമായ നവീകരണം, സ്ഥിരമായ പൂർണത" എന്നിവയായിരുന്നു. നിലവിൽ ഇത് "അവിശ്വസനീയമായ തിരയൽ" ആണ്.
ചരിത്രം
അസൂസ് 1989-ൽ തായ്പേയിൽ സ്ഥാപിച്ചത് ടി.എച്ച്. തുങ്, ടെഡ് ഹ്സു, വെയ്ൻ ഹ്സീഹ്, എം.ടി. ലിയാവോ, നാലുപേരും മുമ്പ് ഏസറിൽ ഹാർഡ്‌വെയർ എഞ്ചിനീയർമാരായി ജോലി ചെയ്തിട്ടുണ്ട്. ഈ സമയത്ത്, കമ്പ്യൂട്ടർ-ഹാർഡ്‌വെയർ ബിസിനസിൽ തായ്‌വാൻ അതുവരെ ഒരു മുൻനിര സ്ഥാനം നേടാൻ കഴിഞ്ഞില്ല. ഐബിഎം പോലെയുള്ള കൂടുതൽ സ്ഥാപിതമായ കമ്പനികൾക്ക് ഇന്റൽ കോർപ്പറേഷൻ ആദ്യം പുതിയ പ്രോസസറുകൾ വിതരണം ചെയ്യും, കൂടാതെ ഐബിഎം അവരുടെ എഞ്ചിനീയറിംഗ് പ്രോട്ടോടൈപ്പുകൾ ലഭിച്ചതിന് ശേഷം തായ്‌വാനീസ് കമ്പനികൾക്ക് ഏകദേശം ആറ് മാസം കാത്തിരിക്കേണ്ടി വരും. കമ്പനിയുടെ ചരിത്രമനുസരിച്ച്, ഒരു ഇന്റൽ 486 ഉപയോഗിക്കുന്നതിന് വേണ്ടി അസൂസ് ഒരു മദർബോർഡ് പ്രോട്ടോടൈപ്പ് സൃഷ്ടിച്ചു. പ്രോസസർ പരിശോധിക്കാൻ വേണ്ടി അഭ്യർത്ഥന നടത്തുന്നതിനായി അസൂസ് ഇന്റലിനെ സമീപിച്ചപ്പോൾ, സ്വന്തം 486 മദർബോർഡിൽ ഇന്റലിന് തന്നെ ഒരു പ്രശ്നമുണ്ടായിരുന്നു. അസൂസ് ഇന്റലിന്റെ പ്രശ്നം പരിഹരിച്ചു, കൂടുതൽ പരിഷ്ക്കരണത്തിന്റെ ആവശ്യമില്ലാതെ തന്നെ അസൂസിന്റെ സ്വന്തം മദർബോർഡ് ശരിയായി പ്രവർത്തിച്ചു. അതിനുശേഷം, അസൂസ് അതിന്റെ എതിരാളികളെക്കാൾ മുമ്പായി ഇന്റൽ എഞ്ചിനീയറിംഗ് സാമ്പിളുകൾ സ്വീകരിക്കുന്നു.
ശുദ്ധധന്യാസി
കർണാടക സംഗീതത്തിലെ 22ആം മേളകർത്താരാഗമായ ഖരഹരപ്രിയയുടെ ജന്യരാഗമാണ് ശുദ്ധ ധന്യാസി അഥവാ ഉദയരവിചന്ദ്രിക. ഇത് ഒരു ഔഡവ രാഗമാണ്.
ഘടന,ലക്ഷണം
ഈ രാഗത്തിലെ സ്വരസ്ഥാനങ്ങൾ ഷഡ്ജം, സാധാരണ ഗാന്ധാരം, ശുദ്ധ മദ്ധ്യമം, പഞ്ചമം, കൈശികി നിഷാദം എന്നിവയാണ്. ഹനുമൻതോടി, നാടകപ്രിയ, നഠഭൈരവി എന്നീ മേളകർത്താരാഗങ്ങളിലെ ഋഷഭവും ധൈവതവും ഒഴിവാക്കിയാലും ശുദ്ധധന്യാസി ആയിരിക്കും.
ചലച്ചിത്രഗാനങ്ങൾ
വർഗ്ഗം:ഖരഹരപ്രിയയുടെ ജന്യരാഗങ്ങൾ വർഗ്ഗം:ശുദ്ധധന്യാസി രാഗത്തിൽ ചിട്ടപ്പെടുത്തിയ കൃതികൾ
സത്രിയ നൃത്തം
ഇന്ത്യയിലെ വടക്കുകിഴക്കൻ സംസ്ഥാനങ്ങളിൽ പ്രചാരത്തിലുള്ള ഒരു നൃത്തരൂപമാണ്‌ സാത്രിയ. അസമിൽ ബ്രഹ്മപുത്രാ നദിക്കു നടുവിലുള്ള മാജുലി ദ്വീപിലാണ് ഈ നൃത്തരുപം ആവിർഭവിച്ചത്. ലോകത്തിലെ തന്നെ ഏറ്റവും വലിയ നദീദ്വീപാണ് മാജുലി.
പേരിനു പിന്നിൽ
സത്രങ്ങളോടനുബന്ധിച്ചു നടത്തിയിരുന്ന നൃത്തരൂപമായിരുന്നു ഇത്. വൈഷ്ണവമതകേന്ദ്രമായ ‘സാത്രി‘ യിൽ നിന്നാണ് സാത്രിയ എന്ന പേരുണ്ടായത്. വൈഷ്ണവ സന്ന്യാസിയായിരുന്ന ശങ്കരദേവനാണ് സാത്രിയ നൃത്തത്തിന് ഇപ്പോഴത്തെ രൂപം നൽകിയത്.
ഘടകങ്ങൾ
ഇന്ത്യൻ ശാസ്ത്രീയ നൃത്തരൂപങ്ങളിൽ ഏറ്റവും കുറഞ്ഞ പ്രാചാര്യമുള്ള ഒന്നാണിത്. ഈ നൃത്തരൂപത്തിലെ ഇതിവൃത്തം ഭക്തിയാണ്. ഈ നൃത്തരൂപം പരിണമിച്ചിട്ട് ഏകദേശം 500 കൊല്ലത്തോളമെങ്കിലും ആയികാണും. ആസ്സാമിൽ മാത്രമാണ് ഇതിന് പ്രാധാന്യം ഉള്ളത്. ശാസ്ത്രീയ ഗാനവും വയലിനും പുല്ലാംങ്കുഴലും ദോളൂം എല്ലാം കൂടിച്ചേർന്നുള്ള താളമയമായ ഒരു നൃത്തമാണ് ഇത്.
അവലംബം
വർഗ്ഗം:ഇന്ത്യയിലെ നൃത്തങ്ങൾ
വ്യുലിംഗ്
ആഫ്രിക്ക, ഏഷ്യ, യൂറോപ്പ് എന്നിവടങ്ങളിലെ നൂറിൽ അധികം ലക്ഷ്യസ്ഥാനങ്ങളിലേക്ക് സർവീസ് നടത്തുന്ന വ്യുലിംഗ് സ്പെയിനിലെ ഏറ്റവും വലിയ എയർലൈൻസ്‌ ആണ്. 2015-ൽ വ്യുലിംഗ് എയർലൈൻ, 96 ശതമാനം ലോഡ് ഫാക്ടറോടുകൂടി 24 മില്യൺ യാത്രക്കാരെ വഹിച്ചു.
ചരിത്രം
വ്യുലിംഗ് സ്ഥാപിക്കപ്പെട്ടത് 2004 ഫെബ്രുവരിയിലാണ്, 2004 ജൂലൈ 1-നു ബാർസിലോന മുതൽ ഇബിസ വരെ സർവീസ് നടത്തിക്കൊണ്ടു തങ്ങളുടെ പ്രവർത്തനങ്ങൾ ആരംഭിക്കുകയും ചെയ്തു. ബാർസിലോനയിൽനിന്നും ബ്രസൽസ്, ഇബിസ, പാമ ഡി മയ്യോർക്ക, പാരിസ് – ചാൾസ് ഡി ഗോൽ എന്നിവടങ്ങളിലേക്ക് സർവീസ് നടത്തിയിരുന്ന 2 എയർബസ്‌ എ320 വിമാനങ്ങളാണ് തുടക്കത്തിൽ ഉണ്ടായിരുന്ന വിമാനങ്ങൾ. പറക്കൽ എന്നർത്ഥം വരുന്ന സ്പാനിഷ്‌ വാക്കായ വ്യുലോ-യിൽനിന്നാണ്‌ വ്യുലിംഗ് എന്ന പേര് വന്നത്.
വ്യുലിംഗിനെ സംബന്ധിച്ചിടത്തോളം 2007 വളരെ ക്ലേശം നിറഞ്ഞ വർഷമായിരുന്നു, കഴിഞ്ഞ ഓഗസ്റ്റിലും ഒക്ടോബറിലും നൽകിയ രണ്ട് മുന്നറിയിപ്പുകൾക്ക് ശേഷം ജൂൺ മാസത്തിൽ അപാക്സ് പാർട്ട്‌നർസ് തങ്ങളുടെ 21 ശതമാനം ഓഹരികൾ വിറ്റു. രണ്ടാമത്തെ മുന്നറിയിപ്പിനു പിന്നാലെ രണ്ട് കമ്പനി ഡയറക്ടർമാരും ചെയർമാനും വാണിജ്യ നയത്തിലെ ഭിന്നാഭിപ്രായങ്ങൾ കാണിച്ചുകൊണ്ട് രാജിവെച്ചു. കമ്പനിയുടെ ഓഹരികളും താൽകാലികമായി സസ്പെൻഡ് ചെയ്തു. യുകെ ആസ്ഥാനമായി പ്രവർത്തിക്കുന്ന ലോ കോസ്റ്റ് എയർലൈനായ ഗോ-യുടെ മുൻ ചീഫ് എക്സിക്യൂട്ടീവ് ആയിരുന്ന ബാർബറ കാസ്സാനി 2007 സെപ്റ്റംബറിൽ വ്യുലിംഗിൻറെ ബോർഡ് ചെയർമാനായി. പുനർനിർമ്മാണ പ്രക്രിയയിൽ ഏർപ്പെട്ട കമ്പനി 2009 മധ്യത്തിൽ ആദ്യ ലാഭം രേഖപ്പെടുത്തി.
2008 ജൂണിൽ വ്യുലിംഗും എതിരാളിയായ സ്പാനിഷ്‌ ലോ കോസ്റ്റ് എയർലൈൻ ക്ലിക്ക്എയറും യോജിക്കാനുള്ള തങ്ങളുടെ ഉദ്ദേശം പ്രഖ്യാപ്പിച്ചു. പുതിയ കമ്പനി വ്യുലിംഗ് എന്ന പേരിൽ പ്രവർത്തിക്കും, ക്ലിക്ക്എയറിൻറെ അലക്സ്‌ ക്രുസ് ചീഫ് എക്സിക്യൂട്ടീവ് ആയി.
2009-ൽ തുടർച്ചയായ രണ്ടാം വർഷവും വ്യുലിംഗ് വേനൽക്കാലത്ത് എംടിവി-യുമായി സഹകരിച്ചു പ്രവർത്തിച്ചു. വ്യുലിംഗിൻറെ രണ്ട് എ320 വിമാനങ്ങൾ (ഇസി-കെഡിജി, ഇസി-കെഡിഎച്) പെയിന്റ് മാറ്റി എംടിവി ലിവെരീസ് ആക്കി, ഉൾഭാഗത്തും എംടിവി സ്റ്റൈൽ നൽകി. രണ്ട് ലിവെരീസും രൂപകൽപ്പന ചെയ്തത് കസ്റ്റോ ഡാൽമൊ ആണ്, അവ രണ്ടും 2009 അവസാനത്തിൽ ഒഴിവാക്കുകയും ചെയ്തു.
കോഡ്ഷെയർ ധാരണകൾ
വ്യുലിംഗുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: ബ്രിട്ടീഷ്‌ എയർവേസ്, കാതി പസിഫിക്, ഐബീരിയ, ഖത്തർ എയർവേസ്
മനക്കൊടി
തൃശ്ശൂർ ജില്ലയിലെ അരിമ്പൂർ ഗ്രാമപഞ്ചായത്തിൽ പെട്ട ഗ്രാമപ്രദേശമാണ് മനക്കൊടി. തൃശ്ശൂർ കോർപ്പറേഷൻ അതിർത്തിയിലാണ് സ്ഥിതി ചെയ്യുന്നത്. മനക്കൊടി-പുള്ള്-ചാഴൂർ-തൃപ്രയാർ വഴിയാണ് പ്രധാനപ്പെട്ട വഴി. തൃശ്ശൂർ - കാഞ്ഞാണി വഴിയാണ് മനക്കൊടിയെ ബന്ധിപ്പിക്കുന്ന പ്രധാനപ്പെട്ട വഴി. നെൽകൃഷിയും കന്നുകാലിവളർത്തലും ശുദ്ധജല മത്സ്യബന്ധനവുമാണ് ജനങ്ങളുടെ തൊഴിൽ. കുന്നത്തങ്ങാടി, ചേറ്റുപ്പുഴ, എൽത്തുരുത്ത്, പുള്ള്, അമ്മാടം, ശാസ്താംകടവ് എന്നിവയാണ് അയൽ ഗ്രാമങ്ങൾ.
പ്രമാണങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നീലകണ്ഠ സോമയാജി
അനന്തഗുണോത്തര അഭിസാരിശ്രേണിയുടെ(infinite convergent geometrical progression) തുക കാണാനുള്ള സൂത്രവാക്യം ആദ്യമായി ആവിഷ്‌ക്കരിച്ച കേരളീയനായ പ്രശസ്ത ഗണിതശാസ്ത്രഞജ്ഞനാണ്‌ നീലകണ്ഠ സോമയാജി. സംഗമഗ്രാമ മാധവൻ, വടശ്ശേരി പരമേശ്വരൻ തുടങ്ങിയവരെപ്പോലെ, വേണ്ടത്ര അംഗീകാരം ലഭിക്കാതെപോയ മറ്റൊരു കേരളീയ ഗണിതശാസ്‌ത്രപ്രതിഭയാണ്‌ നീലകണ്‌ഠ സോമയാജി.
ജീവചരിത്രം
തൃക്കണ്ടിയൂരിൽ, ഒരു  ബ്രാഹ്മണകുടുംബത്തിൽ‌ 1444 ൽ ആണ് സോമയാജി ജനിച്ചത്‌. ജാതവേദസ്സ്‌ എന്നായിരുന്നു അച്ഛന്റെ പേര്‌. ദൃഗ്ഗണിതമെന്ന ഗണിതപദ്ധതി ആവിഷ്‌ക്കരിച്ച വടശ്ശേരി പരമേശ്വരൻ നമ്പൂതിരിയുടെ (1360-1455) ആലത്തൂരുള്ള വീട്ടിൽ നിന്നാണ്‌ സോമയാജി ഗണിതത്തിലും ജ്യോതിശ്ശാസ്‌ത്രത്തിലും ജ്യോതിഷത്തിലും പ്രാവിണ്യം നേടിയത്‌. പരമേശ്വരന്റെ മകനായ വടശ്ശേരി ദാമോദരൻ നമ്പൂതിരി (1410-1510) ആയിരുന്നു മുഖ്യഗുരു. മുഹൂർത്ത ദീപികയുടെ വ്യാഖ്യാനമായ ആചാരദർശനം രചിച്ച രവി നമ്പൂതിരിയായിരുന്നു (1425-1500) മറ്റൊരു ഗുരു. സോമയാജിക്കും സഹോദരൻ ശങ്കരനും വേണ്ട പ്രോത്സാഹനം നൽകിയത്‌ ആഴ്‌വാഞ്ചേരി തമ്പ്രാക്കളായിരുന്നു.
സംഭാവനകൾ
`പൈ' (\pi) ഒരു അഭിന്നകസംഖ്യയാണെന്ന്‌(irrational number) ആധുനികഗണിതശാസ്‌ത്രത്തിൽ സ്ഥാപിച്ചത്‌ 1671-ൽ ലാംബെർട്ടാണ്‌. അതിന്‌ രണ്ടു നൂറ്റാണ്ട്‌ മുമ്പ്‌ ഇതേ ആശയം സോമയാജി തന്റെ ആര്യഭടീയഭാഷ്യത്തിൽ അവതരിപ്പിച്ചു. വൃത്തത്തിന്റെ ചുറ്റളവ്‌ അതിന്റെ വ്യാസത്തിന്റെ ഗുണിതമായി കൃത്യമായി കണക്കുകൂട്ടാൻ കഴിയില്ലെന്നാണ്‌ സോമയാജി വാദിച്ചത്‌. വ്യാസത്തെ \pi എന്ന അഭിന്നകം കൊണ്ട്‌ ഗുണിച്ചാലാണ്‌ ചുറ്റളവു കിട്ടുക (വൃത്തത്തിന്റെ ചുറ്റളവ്‌=ആരം).
ഇന്റർനാഷണൽ യൂണിയൻ ഓഫ് പ്യുർ ആന്റ് അപ്ലൈഡ് കെമിസ്ട്രി
പുറത്തേക്കുള്ള കണ്ണികൾ
IUPAC വെബ്ബ്‌സൈറ്റ്